Bakan naa, ni ọga agba Ile eko naa ki awon akeko jade Mejidinlogosan (189) ohun wi pe wọn ku aseyọri, ti o si ran wọn leti lati ma a ẹe ki ẹkọ rere ti wọn ti kọ se atọna wọn ninu gbogbo igbesẹ wọn laye, ki wọn baa le lu àlùyọ. Lara awon ti o peju sibi ayẹyẹ ọhun ni Komisana fun eto ẹkọ, Sayẹnsi ati Imọ ẹrọ ni ipinlẹ Ọyọ, agbẹjọro Rahman Abdul-Raheem ẹni ti akọwe agba Ile isẹ naa, Abileko Aminat Atere soju fun; Akapo gbogboogbo fun (GCIOBA), Ogbeni Akin Orowale; Alakoso eto eko ni ipinle Oyo ati oga agba Ile eko GCI nigbakan ri, Oluso-aguntan Sola Oladele; Oga agba Ile eko GCI, Ogbeni Olawale Adewale; awon ti o koworin pelu komisana ati awon (GCIOBA) naa peju lati gba awon akekojade naa towotese saarin won. Anthony Nathaniel to jẹ ọkan lara awọn akẹkọọ-jade ọhun lo gba ọkan-o-jọkan ẹbun iwe ati owo latari bi o se tayọ laarin awọn akẹgbẹ rẹ yooku ti awọn akẹkọọ -jade GCI (GCIOBA) fun ọdun 1991 si seleri lati san owo (scholarship) Ile eko giga rẹ fún ọdun mẹrin si marunun ti yoo fi kawe gb’oyè. Abiọla Ọlọwẹ lati ilu Ibadan


Àwọn Ológun Dá Sẹ̀ríà Fún Ikọ̀ ọmọ ogun ọlọ̀tẹ̀ Boko Haram àti ISWAP Mẹ́rin Ní Ìpínlẹ̀ Borno

Àwọn ọmọ ológun HADIN KAI (OPHK) to kojú àwọn ikọ̀ ọmọ ogun ọlọ̀tẹ̀ Boko haram àti ISWAP mẹ́rin ní agbègbè Pulka, ní ìpínlẹ̀ Borno. Ninu atẹjade kan lati ọwọ oludari ẹka to n mojuto iroyin ati ikede ni ile -isẹ ikọ ologun orilẹ ede Naijiria , ọgagun Onyema Nwachukwu; sọ pe lẹyin idojukọ pẹlu awọn ikọ Boko Haram ni agbegbe Rengye, ọpọlọpọ ohun ija bii ibọn Ak47, ọta ibọn ati ọpọlọpọ ado oloro ni wọn gba lọwọ wọn, ti ọpọlọpọ wọn si fara gbọta . Ọgagun naa gboriyin fun awọn ọmọ ologun rẹ, o si gba wọn niyanju lati ma se jẹ ki agara o da wọn nipa kikoju awọn jagidijagan Boko Haram ni agbegbe naa.


Ìjọba Àpapọ̀ Bu Ọwọ́ Lu Ogóje Billioni Naira Fún Ẹ̀ka Eré Ìdárayá

Fún ìgbà àkọ́kọ́ nínú ètò ìdàgbàsókè ìlú Nàìjíríà, ìjọba ti fọwọ́ ìdókòwó mú ètò eré ìdárayá. Wọ́n sì ti pinnu láti mú owó tó tó ọgọ́rin billioni naira fún ìbúrẹ́kẹ ètò eré ìdárayá. Ko tan sibẹ o; owo tó tó ọgọta billioni naira ni wọn ti seto lati fi ran awọn omo Naijiria lowọ lati kọṣẹ, ki wọn si le da duro fun ra wọn. Ni apapọ, ogoje bilioni naira ni ijọba ti seto silẹ fun idagbasoke ere idaraya ati eto ikọsẹmọsẹ fun awọn ọmọ Naijiria lati 2021 -2025. Tolulope Akinseye


Nàìjíríà Dúpẹ́ Lọ́wọ́ Orílẹ̀-Èdè Faranse Fún Ìmúgbòòrò Ìdókòwò Láàrin Orílẹ̀-Èdè Méjèèjì

Lọ́jọ́ Ọjọ́rú,ní ìlú Paris tí ń ṣe olú-ìlú Faranse, Ààrẹ Muhammadu Buhari dúpẹ́ lọ́wọ́ Emmanuel Macron, ààrẹ orílẹ̀ èdè Faranse fún akitiyan rẹ̀ láti mú ìbásepọ̀ wà láàrin orílẹ̀-èdẹ̀ méjèèjì nípa ìdókówó papọ. Aarẹ tẹsiwaju, o sọ pe, ibẹwo Macron si ilu Naijiria ni ọdun 2018 ti so eso rere; leyi ti o ti sokunfa bi awọn oluṣowo lati ilu Faranse ṣe n dowopo pẹlu Naijiria. Akinṣẹyẹ Tolulọpẹ Henry


Ètò Ọrọ̀-Ajé Nàijìríà Dára

Ààrẹ orílẹ̀-èdè Nàijìríà, Muhammadu Buhari sọ pé ètò ọrọ̀-ajé Nàijìríà wà ní pípé, ó sì dáńtọ́. Aarẹ tẹsiwaju, o sọ pe, awọn ohun ameyedẹrun to le ṣe ọrọ-aje Naijiria láǹfààní ti wa nilẹ; ni eyi ti yoo jẹ ki eto oro-aje Naijiria gbounjẹ fẹgbẹ-gbawobọ. Paapaa julo ẹrọ ayelujara, eyi ti o jẹ gbòńgì; ti yoo jẹ ki gbogbo orilẹ-ede agbaye miran le dara pọ mọ orilẹ-ede Naijiria lori eto ọrọ aje. Ninu atẹjade kan to towọ aarẹ jade, aarẹ sọ pe awọn o sinmi lati jẹ ki ọrọ-aje Naijiria figa-gbaga pelu orile-ede agbaye yooku. Nitori pe, eyi yoo mu ki idokowo burẹkẹ si, ti yoo si fa ilọsiwaju ba ilu Naijiria Akinseye Tolulope Henry


Ààrẹ Bùhárí kí Gómìnà  Anambra tí wọ́n dìbò yàn kú oríire

Ààre Mùhámmádù Bùhárí ti kí ọ̀jọ̀gbọ́n Charles Chukwuma Soludo, olùdíje fún ẹgbẹ́ All Progressives Grand Alliance (APGA) kú oríire bí ó ti jáwé olúborí nínú ìdìbò gómìnà ní ìpínlẹ̀ Anambra. Aare naa gboriyìn fun awọn ile-iṣẹ aabo, fun ipinnu wọn lati rii daju pe idibo naa lọ ni irọrun , ati Igbimọ idibo ti orile-ede olominira (INEC) naa fun ṣiṣe idije naa ni aṣeyọri, laibikita awọn italaya ti o kọkọ waye. Ààrẹ Buhari ní kí Ọ̀jọ̀gbọ́n Soludo tó jẹ́ ọmọ ẹgbẹ́ ìgbìmọ̀ ìgbimọ̀ràn ọrọ̀ ajé ààrẹ, kó àwọn ti wọn jọ n ṣiṣe papọ jọ láti kojú àwọn ìpèníjà kanka tí ń dojú kọ Ìpínlẹ̀ àti Gúúsù Ìlà Oòrùn lápapọ̀. Ninu ifiranṣẹ aarẹ kan,o sọ pe ohun nireti lati ṣiṣẹ pẹlu Gomina ti o wọle ni alaafia, aabo to peye ati idagbasoke, ti kii ṣe fun Ipinlẹ Anambra nikan, ṣugbọn ti gbogbo orilẹ-ede.


Ìbò Anambra:  Charles Sólúdò jáwé olúborí

Àjọ olómìnira elétò ìdìbò orílẹ̀-èdè INEC, ti kéde Ọ̀jọ̀gbọ́n Charles Sólúdò ti All Progressive Grand Alliance (APGA) gẹ́gẹ́ bí olúborí lápapọ̀ nínú ìdìbò gómìnà Anambra ọdún 2021. Ni ipari, ni nnkan bii agogo kan aabọ owurọ ọjọru , ọga agba fun ipadabọ , Ọjọgbọn Florence Obi, ti o tun jẹ igbakeji ọga Yunifasiti ti Calabar, kede ẹni to gbegba olubori labẹ asia ẹgbẹ oṣelu All Progressive Grand Alliance (APGA) Ọjọgbọn Chukwuma Soludo gẹgẹ bi olubori ninu ibo to ṣẹṣẹ pari nibi idibo Gomina Anambra 2021 . Ọjọgbọn Chukwuma Soludo, eni to ru asia ẹgbẹ oṣelu All Progressive Grand Alliance (APGA) ni ipo akọkọ pẹlu ibo ẹgbàá-le-ni-ọ̀kẹ́-màrún-abo o le ni oókànlá din ni ojì-le-nigba ,ti Ọgbẹni Valentine Ozigbo, ẹni to n ru asia ẹgbẹ Peoples Democratic Party (PDP) wa ni ipo keji pẹlu ibo ẹgbàájì-le-ni-ọ̀kẹ́-mèjì-abo din ni ẹ̀ta le ni àádọ́wá, nigba ti Andy Uba ti o wa labẹ asia All Progressive Congress (APC) tẹle lẹhin pẹlu ibo ẹgbẹ́ẹ́ẹdógún-le-ni-ọ̀kẹ́-mèjì o le ni ẹ́ẹdógún din ni ẹ̀wá dinlọ́ọ̀dúnrún laarin awọn ẹgbẹ mejidin-logun miran ti wọn kopa.


Àwọn ènìyàn mẹ́rìnlé-lọ́gọ́ta míràn tún ti ní ààrùn covid

Orílẹ̀-èdè Nàìjíríà tún ti rí ènìyàn mẹ́rìnlé-lọ́gọ́ta tuntun tó ṣẹ̀ṣẹ̀ kó ààrùn covid. Ile-iṣẹ to n mojuto ajakalẹ aarun ni orilẹ-ede (NCDC ),ni o kede rẹ lorii bo ṣe n lọ.Ile iṣe naa sọ pe, awọn eniyan tuntun wọnyii jẹyọ ni ipinlẹ mẹsan an. Ipinlẹ Kaduna (mẹtale-logun), Olu-ilu –(mẹtala ), Plateau-( mẹjọ ), Bauchi- (mẹfa ), Lagos- (marun un ), Rivers- (mẹrin ), Bayelsa- (meji ), Jigawa- meji ), Kano- (ẹyọkan ). Gẹgẹ bii NCDC,ṣe ṣalaye. Lọwọlọwọ bayii,eniyan ẹgbẹ́ẹ́ẹdógún- le- ni- ọ̀kẹ́- mẹ̀wá- abo- o- din- ni ẹ̀sán- din- lọ́rin lo ti ko aarun covid, ẹgbàájì- le- ni- ọ̀kẹ́- mẹ̀wá- o- le –ni- àrún- din- ni- ojì- lelọ́ọ̀dúnrún eniyan ti gba iwosan,ti ẹ̀fà- din- ni- okòó-le-ni-ẹ̀ẹ́dẹ́gbẹ́ẹ́ẹdógún eniyan si ti jepe oluwa jakejado orilẹ-ede.


Igbákejì ààrẹ Ọ̀ṣínbàjò ń darí àpèjọ lórí ayélujára

Ìpàdé ọlọ́sẹ̀ẹ̀sẹ̀ Ìgbìmọ̀ Aláse àpapọ̀ bẹ̀rẹ̀ ní òwúrọ̀ Ọjọ́bọ̀ pẹ̀lú Igbákejì ààrẹ Yẹmí Ọ̀ṣínbàjò. Ọjọgbọn Ọṣinbajo lo n ṣe alaga ipade naa nitori Aarẹ Muhammadu Buhari to wa ni ilu Paris, Faranse, fun abẹwo ọlọjọ kan gẹgẹ bi alejo Aarẹ Emmanuel Macron pelu fun Apero Alafia Paris ọlọjọ mẹta. Awọn minisita ti o wa nijoko nibi ipade naa , eyiti o bẹrẹ ni agogo mẹwa owurọ, ni ti Ilera, Osagie Ehanire; Isuna, Inawo ati Eto Orilẹ-ede, Zainab Ahmed; ati Ofurufu, Hadi Sirika. Adajọ agba lapapọ ati Minisita fun Idajọ, Abubakar Malami; ati Minisita fun Isuna ati Eto Orilẹ-ede, Clem Agba,naa tun wa nijoko nibi ipade naa. Lara awọn oṣiṣẹ ijọba agba miiran to tun wa nibi ipade naa ni ọga agba fun awọn oṣiṣẹ aarẹ, Ọjọgbọn Ibrahim Gambari; ati Akowe Yẹ,ile-iṣẹ to n mojuto inawo ẹda abẹmi , Dokita Habiba Muda Lawal, ti o ṣe aṣoju Akowe fun Ijọba apapọ. Awọn alaye nigbamii.


Nàìjíríà bá orílẹ̀-èdè  Niger Republic kẹ́dùn  Lórí Ìpàdánù Àwọn Ọmọdé

Ààrẹ Muhammadu Buhari ti fi ẹ̀dùn rẹ̀ ránṣẹ́ sí Ààrẹ orílẹ̀-èdè Niger Republic Mohammed Bazoum lórí ikú àwọn ọmọ ilé ìwé mẹ́ẹ̀ẹ́dọ́gbọ̀n, tí ọjọ́ orí wọn jẹ́ ọmọ ọdún márùn-ún àti mẹ́fà, lákòókò tí yàrá ìkàwé wọn gbaná ní ẹkùn Maradi lórílẹ̀-èdè náà. Ninu ifiranṣẹ rẹ, Aare Buhari sọ pe: “ajalu ti o gba ẹmi awọn ọmọ ile-iwe wọnyii bami lojiji, ti o si tun jẹ Ibanujẹ gidigidi”. “ Sababi Iku awọn ọmọde wọnyi jẹ iyalẹnu pọnbele. Mo fi Ọkàn gbadura fun ijọba ati awọn eniyan Niger Republic,bakannaa awọn obi ti o n ṣedaro lẹyin awọn ọmọ alaiṣẹ wọnyi.”


Ààrẹ Buhari ti balẹ̀ si orìlẹ̀ èdè France

Aarẹ orilẹ ede Naijiria, Muhammadu Buhari ti balẹ si Paris ti o jẹ olu -ilu orilẹ ede France, lọsan ọjọ Isẹgun fun irinajo ọjọ kan lati jẹ́ alajo pataki fun aarẹ orilẹ ede France, Emmanuel Macron ni Palais de l’Élysée, ki aarẹ Buhari to tẹsiwaju fun ipade apero ọlọjọ mẹta to da lori eto alaafia , ni eyi ti too bẹrẹ ni ọjọ kọkanla , ti yoo si pari ni ọjọ kẹtala osu kọkanla , ọdun 2021( November 11-13, 2021). Baalu aarẹ Buhari balẹ si papa ọkọ ofurufu ti Le Bourget ni deede aago mẹta ku isẹju mẹẹdogun (2.45pm). Lasiko ti aarẹ yoo fi wa ni orilẹ ede France, aarẹ Buhari yoo se ipade pẹlu aarẹ orilẹ ede France lati jọ jiroro lori awọn nnkan to yoo jọ se awọn orilẹ ede mejeeji ni anfaani paapaa julọ, nipa eto idagbasoke lori ọrọ̀ ajé ,eto aabo , eto ẹkọ, eto ilera ati ọna lati gbokun ti ajakalẹ arun COVID-19. Ti o ba di ọjọBọ aarẹ Buhari yoo maa darapọ mọ awọn akẹgbẹ rẹ lati orilẹ ede miran , awọn ile-isẹ ti kii se ti ijọba, awọn ile-isẹ aladaani ni Grande Halle de La Villette fun eto apero. Lara awọn ti yoo wa nibi ipade apero ọhun ni aarẹ Macron, igbakeji aarẹ orilẹ ede Amerika Kamala, ati Sheikh Hasina, ti o jẹ asoju ijọba ti orilẹ ede People’s Republic of Bangladesh. Tolulope


Kò Sí Ìsinmi Ọlọ́ṣẹ̀ Méjì Fún Àwọn Àguǹbánirọ̀

Wọń ti gba àwọn àguǹbánirọ̀ nímọ̀raǹ láti yàgò fuń àwọn ìriǹ tó lè dá ẹ̀mi wọn légbodò gẹ́gẹ́ bi ìrìn -òde -òru àti ìrìn -àjò láì gba àyè lati ọ̀dọ̀ awọn adarí àjọ naa. Ninu iroyin kan to jade lati ọdọ adari eto agunbanirọ, ọgagun Shauibu lbrahim; o sọ wi pe ko si ohun to jẹ mọ isinmi ọlọsẹ meji fun awọn agunbanirọ to sẹsẹ wọlé . O se alaye pe ni kete ti gbogbo agunbanirọ ba ti kuro ni ipagọ idanilẹkọọ ni ki wọn farahan nibi ti wọn pin wọn si lati sin orile ede wọn. Bakan naa, ni oludari ajọ naa, ọgagun Shauibu lbrahim, wa gba awọn agunbanirọ niyanju lati yago fun ìrìn ọ̀gànjọ́ oru. Nitori pe, ẹni ti a ba bí i re, ki rin irin òru ati pe eyi lewu lọpọlọpọ fún wọn. Tolulope


Ìjọba Ìpińlẹ̀ Èkó Ti Ààtaǹ Ìdalẹ̀nù Fún Ọjọ́ Méjì gbáko

Àjọ tó ń bójútó ètò ìdalẹ̀nù ní ìpińlẹ̀ Èkó ti pinnu láti ti ààtaǹto wa ni Olusosun ní agbègbè Ọjọ́ta fun ọjọ́ méjì gbako, lati ọjọ́ kẹwà, oṣuń kokoǹlá, ọdun yii. Ajọ naa gbé igbesẹ yii lati le se itọju ti o peye ni agbegbe aatan naa fun ọjọ meji ti wọn yoo fi ti aatan naa pa, amọsa ajọ naa ti pese ọna miran lati lee maa da panti si.


Kò Séwu Lóko Alóńgẹ ẹ̀rọ alátagbà Netwọọki 5G

Àjọ tó ń bójútó ẹ̀rọ ìbáraẹnisọ̀rọ̀ lorilẹ ede Naijiria (NCC) ti fi dá àwọn ọmọ Nàíjírià lójú pé ẹrọ alatagba netwọọki 5G kò béwudé rárá. Igbakeji alaga fun igbimọ naa, Ọjọgbọn Umar Danbatta lo sọ eyi ni ọjọ Aje. O tun se alaye pe, agbekalẹ ti wa lati koju awọn ikọlu ti o le de ba ìlo ẹrọ ibaraẹnisọrọ. Ọjọgbọn Umar so wi pe netwọọki 5G dara fun idagbasoke eto ọrọ ajé orilẹ ede Niajiria.


Ìjọba Ìpínlẹ̀ Niger Yóò Fi Ọgọ́rùn ún Bilionu Naira Kún Ètò Ìṣúná 2022

Ní akitiyan pẹ̀lú àrídájú láti parí àwon iṣẹ́ tó ń lo lọ́wọ́ ní ìpińlè Niger, ìjọba ìpińlẹ̀ Niger ti pinnu láti fi owó tí ó lẹ́ ní ọgọ́rùn ún bilionu naira kuń ètò ìṣúná ní ọduń 2022. Komisona fun eto iṣuna, Alhaji Zakari Abubakar lo sọ eyi nigba to n jiroro pẹlu awọn ẹgbẹ oniroyin ni ilu Minna.


Adarí Àjọ nimasa gba àmì ẹ̀yẹ ZIk

Àjọ tó ń mójútó ètò omi lorilẹ ede Naijiria (NIMASA), Bashir Jamoh, ti gba àmì ẹ̀yẹ Zik fun isẹ takun-takun ti o ti gbe se lorilẹ ede Naijria fun ọdun 2020. Ajọ to n mojuto eto iwadii ati atuapalẹ isẹ ọhun, wa kán saara si Jamoh fun gudugudu-meje-yaya-mẹfa ti o gbe ṣe ni ajọ NIMASA nipa awon orisirisi iṣẹ ribiribi ti o gbe ṣe, eyi ti o ti mu idagbasoke ati ilosiwaju ba NIMASA ni won ṣe daa lola. Awon Aṣoju lati ọdọ gomina ipinlẹ Kaduna, Nasir El-Rufai, adari ile igbimọ aṣofin ipinlẹ Kaduna, awọn ọba, ati awọn adari ijọba ipinlẹ Kaduna miran wa lati ṣe atilẹyin fun Ọjọgbọn Jamoh.


Anambra Decides: Ọ̀jọ̀gbọ́n Sólúdò jáwé olúborí ní ìjọba ìbílẹ̀ mẹ́tà-dínlógún lábé àsìá APGA

Ẹgbẹ́ òṣèlú All Progressives Grand Alliance, APGA, ti jáwé olúborí ní àwọn ìjọba ìbílẹ̀ mẹ́tàdínlógún [17] nínú àwọn ìpínlẹ̀ mọ́kàn-dínlógún [19] gẹ́gẹ́ bíí àjọ elétò ìdìbò orílè-èdè (INEC) ṣe kéde nínú ìdìbò gómìnà ìpínlẹ̀ Anambra. Ninu esi iwọ oorun Anambra, eyi ti osise ajo INEC to n pada sipo, Dokita German Anagbogu kede, APC ni èje-din-ni-ojì le ni ẹgbẹ́fà,PDP ni ọ̀kan le ni ẹgbẹ́je nigba ti APGA ti o jawe olubori si ni èjì din ni okòó-le-ni-ẹ̀ẹ́dẹ́gbẹ́wá. Lọwọlọwọ bayii, wọn ti fagile ibo ti wọn si tun ti sun idibo ni Ihiala siwaju, si ọjọ kẹtala, oṣu kọkanla. Igbimọ idibo tun kede pe ko si idibo ti o waye ni ijọba ibilẹ kan ati ọkan ti o ni ẹru pẹlu awọn ọran ti ko tii yanju. Awọn ijọba agbegbe ti o kan ni Ihiala ati Orumba ni ariwa lẹsẹẹsẹ.


Àwọn ènìyàn mẹ́rìndín-láàdọ́rùn ún míràn tún ti ní ààrùn covid

Nàìjíríà tún ti rí àwọn ènìyàn mẹ́rìndín-láàdọ́rùn ún míràn tún ti kó ààrùn covid jákèjádò orílẹ̀-èdè. Ile-iṣẹ to n mojuto ajakalẹ aarun ni o fi taye leti lori bo ṣe n lọ.Ile –iṣẹ naa sọ pe awọn eniyan wọnyii jẹyọ ni ipinlẹ meje. Ipinlẹ Kaduna( mọkanle-logoji ), Lagos-( mẹrinle-logun ), Osun-( mẹwa) , Bauchi-(mẹfa ), Ekiti- meji ), Ondo-(meji), Edo-(ẹyọkan) gẹgẹ bii ile-iṣẹ naa ṣe ṣalaye. Lọwọlọwọ bayii,eniyan ẹgbẹ́ẹ́ẹdógún- le- ni- ọ̀kẹ́- mẹ̀wá- abo- o- din- ni- ẹ̀ta- din- làádọ́rùn lo ti ko aarun naa, ẹgbàáta- le- ni- ọ̀kẹ́- mẹ̀wá- o- le- ni- ọ̀kan- din- ni- ọ́rin- lelọ́ọ̀dúnrún eniyan ti gba iwosan ti ẹ̀fà le ni ẹ̀ẹ́dẹ́gbẹ́ẹ́ẹdógún si ti jẹpe oluwa.


AnambraDecides:Ètò ìdìbò gómìnà ìpínlẹ̀ Anambra forí ṣánpọ́n

Àjọ elétò ìdìbò olómìnira orílẹ̀-èdè (INEC) ti kéde ìdìbò gómìnà ìpínlẹ̀ Anambra ti ọdún 2021 pé ó forí ṣánpọ́n nítorí pé ìdìbò kò wáyé ní ìjọba ìbílẹ̀ Ihiala ní ìpínlẹ̀ náà. Oṣiṣẹ ajọ ọhun ti ipinlẹ, ọjọgbọn Florence Obi kede pe idibo yoo waye ni ijọba ibilẹ agbegbe Ihiala ni ọjọ iṣẹgun, ọjọ kẹsan an,Oṣu kọkanla. Fun idi eyi , INEC ti sun ikede abajade esi ibo siwaju titi ti yoo fi ṣe idibo afikun ni ijọba ibilẹ Ihiala. Nibayi,All Progressive Grand Alliance (APGA) ti bori ni agbegbe ijọba ibilẹ mejidin-logun ninu abajade esi awọn ogun agbegbe ninu awọn ijọba ibilẹ mọkanlelogun ti ipinlẹ naa, eyi ti o fi itunu kan silẹ fun awọn eniyan Democratic Party (PDP) ni ijọba ibilẹ Ogbaru ati Young People’s Party (YPP) ni ijọba ibilẹ Nnewi. Ẹgbẹ APGA ni ibo meétalá -din –ni- ẹ̀ẹ́dẹ́gbàta-din-ni-igba ni ijọba ibilẹ,ti ẹgbẹ APC to sunmọ pẹkipẹki si ni ibo mèjì-din-ni-ojì din- ni- ẹ̀ẹ́dẹ́gbẹ́ẹ̀rinlá, ti ẹgbẹ PDP si ni ibo meétalá-din-ni-ọ́ta le ni ẹgbẹ́sán. Gomina ile ifowopamọ gbogbogboo ti Naijiria nigba kan ri, Central Bank of Nigeria (CBN), Ọjọgbọn Charles Soludo, ni oludije APGA, nigba ti Ogbeni Valentine Ozigbo ati Senito Ifeanyi Uba je oludije PDP ati YPP ni sisẹntẹle.


Anambra: Ẹgbẹ́ bẹnu àté lu bíí  Àwọn abarapáá kò ṣe láǹfààní láti dìbò

Ẹgbẹ́ àwọn olùwòye ìdìbò ti bẹnu àtẹ́ lu bí ìdá mẹ́rìnlé-láàdọ́ta nínú àwọn ọ̀nà tí ó lọ sí àwọn ààyè ìdìbò tí wọ́n ṣe àyẹ̀wò rẹ̀ fún Àwọn abara páá (PWDs) lákòókò ìdìbò gómìnà ní ọjọ àbámẹ́ta tó kọjá ní ìpínlẹ̀ Anambra kò ṣeé lọ. Ẹgbẹ naa, “The Access Nigeria: Disability Votes Matter Campaign” tun ya wọn lẹnu bi Igbimọ idibo olominira orile-ede , (INEC) ko ṣe lagbara lati pese agbegbe ti o dara fun ikopa ti o munadoko fun awọn abarapaa PWDs. Lakoko ti o n ba awọn oniroyin sọrọ lẹyin Idibo lori iṣayẹwo iraye si ibi-idibo lori idibo naa, Alakoso oludari,Inclusive Friends Association , olupilẹṣẹ Ipolongo Access Nigeria, Grace Jerry,ṣafihan binu rẹ ko ṣe dun lori bii igbimọ idibo ṣe fọwọ hẹ ẹtọ awọn PWDs lati kopa ninu idibo ọhun. O sọ lafikun lati awọn apa idibo ti wọn ṣe ayẹwo rẹ pe, awọn oludibo abarapaa ni italaya lati wọle si ibi ti awọn apoti idibo wa,paapaa julọ awọn ti o n lo kẹẹkẹẹ ati aisi iwe idibo fun awọn afọju. Alakoso Eto Ẹgbẹ naa, Moses Oluwasheyi, rọ INEC lati mu idanilẹkọ awọn oṣiṣẹ deede ati oṣiṣẹ onigba diẹ lati ṣakoso awọn ohun elo to munadoko fun oludibo pẹlu awọn alaabo.


COVID-19 – Àwọn ènìyàn mẹ́tàdín-ni-àádọ́rùnn míràn tún ti ní Corona

Ajọ to n gbogun ti ajakalaẹ arun lorilẹ ede Naijiria ,Nigeria Centre for Disease Control (NCDC) tun ti kede pe awọn ènìyàn mẹ́tàdín-ni-àádọ́rùnn(87) míràn tún ti ní Corona bayii. Awọn ipinlẹ mẹjọ ni awọn to ni arun COVID-19 naa ti gbe jẹyọ.Awọn ipinlẹ naa ni: Ipinlẹ Zamfara , ti to pọju , wọn jẹ mọkandinlọgbọn( 29), FCT- marundinlọgbọn (25), Rivers- mọkanla (11), Kano- mẹjọ (8) , Bauchi-marun un(5), Gombe- mẹrin (4), Lagos- mẹta (3), Jigawa-meji (2).


ITTF- Nàíjíríà gbanájẹ, wọ́n fojú àwọn orílẹ̀ èdè míràn gbolẹ̀

Ikọ̀ orílẹ̀ èdè Nàíjíríà ló jáwé olubori ninu idije ife ẹ̀yẹ ITTF, ti ẹkun Afirika, Africa Western Region Championships ti awọn ọkunrin ati obinrin ọmọ orilẹ ede Naijiria, fakọyọ lati gba ife ẹyẹ goolu iyẹn,Gold medal ninu idije to waye ni papa isere Molade Okoya-Thomas Teslim Balogun , to wa ni Surulere ni ipinlẹ Eko. Ipele ẹlẹẹkeji yii ni, idije eré bọọlu gbasimi-ki-n-gba-si-ọ, iyẹn table tenis laarin awọn ọdọ́ ilẹ Afrika lo waye fun ọjọ́ mẹrin gbako , ti o si pari ni ỌjọBọ. Akanbi Rilwan ni o gba ife ẹyẹ ti ọkunrin nigba ti o gba Azeez Solanke wọlẹ̀ bii jiga ninu asekagba idije naa. Bakan naa, Orok Etim ati Amadi Omeh tun jawe olubori ninu awọn to mọ ara mú jùlọ. Orok Etim ati Amadi Omeh tun fija pẹẹ́ta pẹlu Derek Abrefa ati Emmanuel Commey ti orilẹ ede Ghana sugbọn ti ikọ ọmọ orilẹ ede Naijiria fẹyin wọn janlẹ pẹlu. Fatimo Bello naa tun tẹpẹlẹmọ ipo rẹ gẹgẹ bi ogbontarigi ninu eré idaraya naa tun fiya jẹ , Aminat Fashola ninu ipele to kẹyin ninu ere idaraya.


Bakan naa, Orok Etim ati Amadi Omeh tun jawe olubori ninu awọn to mọ ara mú jùlọ. Orok Etim ati Amadi Omeh tun fija pẹẹ́ta pẹlu Derek Abrefa ati Emmanuel Commey ti orilẹ ede Ghana sugbọn ti ikọ ọmọ orilẹ ede Naijiria fẹyin wọn janlẹ pẹlu. Fatimo Bello naa tun tẹpẹlẹmọ ipo rẹ gẹgẹ bi ogbontarigi ninu eré idaraya naa tun fiya jẹ , Aminat Fashola ninu ipele to kẹyin ninu ere idaraya. Bello ati Bose Odusanya ni wọn kọkọ ti jọ gba ere bọọlu gbasi-mi-ki-n gbaa -si-ọ, papọ̀ lati gba ife ẹyẹ goolu . Samuel Boboye ati Azeez Solanke naa tun fẹyin Akanbi Rilwan ati Augustine Emmanuel jẹnlẹ̀ nigbati wọn ni ni ami ayo 3-2. Solanke ati Bello jawe olubori nigba ti wọn gba ife ẹyẹ goolu papọ


Bello ati Bose Odusanya ni wọn kọkọ ti jọ gba ere bọọlu gbasi-mi-ki-n gbaa -si-ọ, papọ̀ lati gba ife ẹyẹ goolu . Samuel Boboye ati Azeez Solanke naa tun fẹyin Akanbi Rilwan ati Augustine Emmanuel jẹnlẹ̀ nigbati wọn ni ni ami ayo 3-2. Solanke ati Bello jawe olubori nigba ti wọn gba ife ẹyẹ goolu papọ


Nàìjíríà nílò ọ̀kẹ́ àìmọye dọ́là fún ìdàgbàsókè amáyédẹrùn

Ààrẹ Muhammadu Buhari,ti ni orílẹ̀ èdè Nàìjíríà yóò nílò ọ̀kẹ́ àìmọye owó ilẹ̀ òkèèrè tó lé ni tiriọnu dọla fún ètò ìdàgbàsókè ohun amáyédẹruǹ. Ààrẹ Muhammadu Buhari sọrọ yii lọ́jọ́ Ìsẹ́gun níbi ipade apero agbaye COP 26 ní ìlú Glasgow. Ààrẹ Buhari tún kéde pé ìjọba òun ti se gudu gudu meje , yaya mẹfa lati mu eto idagbasoke ba ohun ameyedẹrun lorilẹ ede Nàìjíríà. Ààrẹ Buhari tun tẹsiwaju pe awọn eto ti wọn ti gbe kalẹ yóò wulo lọpọlọpọ lati lee mu pupọ ọmọ orilẹ ede Naijiria kuro ninu osi ,ki o to di ọdun 2023


lẹ́yìn ọdún mẹsan an , ikọ̀ ológun , ìjọba ìpínlẹ̀ Borno sí ojú pópó

Gómìnà ìpínlẹ́ Borno, ọjọgbọn Babagana Umara ati ile-isẹ́ ológun orilẹ ede Naijiria ti si ojú popo ti Bama- Banki ní ijọba ibilẹ Bama , lẹyin odun mẹsan an ti ojú popo naa ti wa ni títìpa, nitori wahala ikọ̀ ọlọtẹ Boko Haram . Bama jẹ́ ọkan pataki lara ilu to wa ni ipinlẹ Borno ti eto ọrọ aje ilu naa tun búrẹ́kẹ́ sii ti o tun sunmọ awọn orilẹ ede bii Cameroon ati Central Africa. Zulum wa dupẹ lọwọ aarẹ Buhari ati ile-isẹ ologun fun gudugudu meje, yaya mẹfa lati gbogun ti ikọ ọmọ ogun ọlọtẹ ati lati pese eto alaafia ni ipinlẹ naa. Gomina tun pese ọkọ ija ogun mẹwaa fun ile-isẹ ọmọ ogun orilẹ ede Naijiria , o wa kilọ fun awọn ọmọ ogun ọhun lati maa se lo anfaani ọhun fi maa gba owo kanpa lọwọ awọn awakọ̀. Gomina tun wa pasẹ fun awọn ikọ ọmọ gun ọhun lati mu awọn fàyàwọ́ to ba fẹ maa gbe awọn ẹrù ofin wọ inu ipinlẹ naa.


Nàìjíríà yóò pèsè ẹ̀rọ́ ina mọ̀nà-mọ́ná méjì ní ìparí ọduń yíi

Ìjọba Nàìjíríà ti kéde pé won yóo pèsè ẹ̀rọ iná mọ̀nàmọ́ná Zungeru àti Kashimbila ní ipari ọdún yìí. Minista fun eto iná mọ̀nàmọ́ná, Ọgbẹni Abubakar Aliyu lo sọrọ yii lọ́jọ́ Ìsẹ́gun. Aliyu mẹnuba awọn isoro ti o le fa kudiẹ-kudiẹ ba ifilọle ẹ̀rọ tuntun naa ni ìparí́ ọdun yìí. O ni òjò ti ko rọ̀ tó lọ́dún yii ati ipenija ti Ipinlẹ Niger n doju kọ lórí ètọ ààbò lo faa ti ina mọna-mọna fi n se mọ́na-mọ̀na lorilẹ ede Naijiria. Tolulọpẹ


Ẹ Gbé Ìsọ̀kan Àti Àlááfià Lárugẹ-Sultan

Sultan Sa’ad Abubakar tí ó jẹ́ Sultan ìpínlẹ̀ Sokoto àti alága Ilé-ìgbìmọ̀ gíga fuń ọ̀rọ̀ to jẹ mọ́ ẹ̀sin musulumi, ti rọ àwọn Musulumi àti àwọn ọmọ orílẹ̀-èdè Nàìjíríà gbogbo làti máa tẹ̀síwájú ní gbogbo ìgbà ní gbígbé ìṣọ̀kan àti àlááfià lárugẹ ní orílẹ̀-èdè Nàíjíríà. Sultan Sa’ad Abubakar so pe igbega alaafia ati isọkan lawujọ jẹ ọna ti o yẹ ki Musulumi maa tẹle ninu eto ilana ẹkọ wọn. Sultan ṣe idaniloju adehun rẹ lati fọwọsowọpọ pẹlu awọn ara ilu lati le koju awọn ipenija to n koju orilẹ-ede Naijiria . Tolulọpẹ


COVID-19 – Àwọn Ènìyaǹ Mọ́kàndińlọ́gọ́ọ̀rún Tún Ti Ní Corona

Àjọ tó ń gbógun ti àjàkálẹ̀ àruǹ lórílẹ̀ èdè Nàìjíríà tún ti kéde pé àwọn éníyań mọ́kàndińlọ́gọ́ọ̀rún míraǹ tuń ti ní COVID-19 . Ipinlẹ mẹ́ẹ̀wá ni arun naa ti jẹyọ. ipinlẹ Bauchi ni arun naa ti wọpọ, nigba ti o ni mẹrinlelogun (24), bakan naa ni ipinlẹ Plateau ni mẹrinlelogun (24). FCT ni mejilelogun (22), Èkó- mẹsan (9), Taraba- mẹjọ (8), Kaduna- mẹrin (4), Edo- mẹta (3), Kano- mẹta (3), Bayelsa -ọkan (1), Rivers- ọkan (1) Tolulope


Ààrẹ Buhari Kí Sultan Abubakar Kú Orí ire

Aarẹ Muhammadu Buhari ti kí Sultan ti Sokoto, Sa’ad Abubakar III kú orí-ire bí ó ti ń ṣe ayẹyẹ ọduń karuǹdińlóguń lóri ìtẹ́ gẹ́gẹ́ bí olórí àwọn Musulumi Ummah àti alága ìgbìmọ̀ àwọn alákoso ìbílẹ̀ Sokoto. Aarẹ gbosuba fun Sultan naa gẹgẹ bi olupilẹṣẹ alaafia ati olufarajin ati ẹni ti o jẹ oludari rere. Aarẹ tun so pe o jẹ oludari ti o fi igbesi aye rẹ jin fun iranlọwọ awọn eniyan.


Àwọn òsìsẹ́ China tí wọ́n jígbé ni Mali ti gba òmìnira lọ́wọ́ àwọn ajínigbé

Ile-isẹ ologun to wa lorilẹ ede ti orilẹ ede Mali ti gba awọn ọmọ orilẹ ede China ti awọn ajinigbe ko sinu ìgbègùn wọn lati osu keje. Awọn agbebọn naa mu awọn eniyan mẹta ọhun nibi ti wọn gbe n se isẹ́ òòjọ́ wọn.


COVID-19  – Àwọn ènìyaǹ mẹ́riǹléláadọ́rin míraǹ tún ti ní Corona

Àjọ tó ń gbógun ti àjàkálẹ̀ àruǹ lórílẹ̀ èdè Nàìjíríà tún ti kéde pé àwọn éníyań mẹ́riǹléláadọ́rin míraǹ tuń ti ní COVID-19 . Ipinle Benue ni arun naa ti wọpọ si , nigba ti o niye okandinlaadota (49), Enugu- mefa (6), Osun- mefa (6), Kano- marun un (5), Oyo- merin (4), FCT- meji (2), Bayelsa- okan (1), Ogun- okan (1).


Àwọn  Ọmọ Ogun Ojú- Omi Nàíjíríà pèsè Ọkọ̀ Tuntun

Olùdarí ilé-isẹ́ ikọ̀ ọmọ ogun orílẹ èdè Nàíjírià, ọgagun Auwal Gambo sọ pé wọ́n ti kọ́ ọkọ̀ ojú omi kan tí a mọ̀ si Seawards Defence Boat-3. O sọ ọrọ naa ni ilu Abuja ni ipari ose to kọja , nibi ijiroro pẹlu awọn oniroyin, lẹyin ipade ranpẹ pẹlu Aarẹ orilẹ ede Naijria, Muhammadu Buhari, ki o to lọ si Glasgow lati kopa ninu ipade apero Iyipada Afẹfẹ ti ajọ United Nations se agbatẹru rẹ.


Ìjọba Àpapọ̀ Tún Ti Sún  Gbèdéke Ìforúkọsílẹ̀ NIN àti SIM Síwájú

Ìjọba àpapọ̀ ti sún gbèdéke fún ìforúkọsílẹ̀ NIN àti SIM síwájú. Èyí tí ó yẹ kí ó wá sí òpin ní ìparí oṣùn kẹẁáa; sùgbọ́n ìgbìyànjú láti ríi pé gbogbo ènìyàn ní àǹfààní láti kópa nínú èètò yí, ti ṣokùnfà ìpinu ìjọba àpapò láti sún-un síwájú di ìparí ọdún 2021. Minista fun eto ibaraẹnisọrọ, Ọjọgbọn Ali Pantami rọ ẹnikeni ti ko ti fi oruko silẹ fun NIN lati ṣe eyi ki ọdun ti a wa yi to pari, iyẹn ọdun 2021. A sọ eyi di mimọ ninu atẹjade kan ti Dọkita Ikechukwu Adiinde ati ogbenii Kayode Adegoke bu ọwọ lu.


COVID-19: Awọn eniyan méjì-le-ni-ọgọ́sán míràn tún ti ní àrùn korona

Àjọ tó ń gbógun ti ajakalẹ arun lorilẹ ede Naijiria ti kede pé awọn eniyan méjì-le-ni-ọgọ́sán (180)míràn tún ti ní àrùn korona. Awọn ipinlẹ mẹẹdogun ni awọn eniyan naa ti ni arun COVID-19.Awọn ipinlẹ ọhun naa ni : Taraba , mejidinlogoji (38 ) , Lagos- mẹtadinlọgbọn (27), Zamfara- marundinlọgbọn (25), Benue-mọkanlelogun (21), FCT- mẹtadinlogun(17), Gombe-mẹtala(13), Kaduna-mejila (12), Plateau-mejila(12), Jigawa-marun un(5), Kano-mẹ́ta (3,) Rivers-mẹ́ta (3), Abia- meji (2), Edo-meji (2), Bauchi- oókan(1), Bayelsa-oókan(1). Ni bayii ,iye awọn to ti ni arun COIVD-19 lorilẹ ede Naijiria ti jẹ ẹgbàá-le-ni-ọ̀kẹ́-mẹ̀wá-abọ-din-ni-méjì-le-ni-okòó (211,678) . Bakan naa, awọn eniyan ẹgbẹ́ẹ́ẹdógún-le-ni-ọ̀kẹ́-mẹ̀wá-din-ni-mẹ́ẹ̀dógún (202,885) lo ti gba ìwòsàn , nigba ti awọn eniyan mẹ́jọ-din-ni-mẹ́ẹ̀dẹ́gbẹ́ẹ́ẹdógún (2,892) lo ti pàdánù ẹ̀mị́ wọn.


Ẹ tún àdéhùn yín ṣe pẹ̀lú ará ilú̀- Buhari

Aarẹ orilẹ ede Naijiria, Muhammadu Buhari ti rọ awọn ijọba orilẹ ede Afirika lati tun adehun ti wọn se fún ará ilu ṣe, ni eyi lati lee jẹki eto idagbasoke , ati eto aabo fẹsẹ mulẹ sii. Aarẹ tẹsiwaju pe oun n sa ipa rẹ lati lee jẹki eto idagbasoke ba gbogbo ẹ̀ka ati ẹya to wa lorilẹ ede Naijria, lai yọ ẹnikankan silẹ aarẹ Buhari sọrọ yii lasiko ipade apero awọn asofin orilẹ ede Afirika, ni eyi ti o jẹ ẹlẹkarun un rẹ ti yoo waye. Ọjọgbọn Yẹmi osinbajo lo sọrọ yii lasiko to n soju fun aarẹ Buhari nibi ipade apero naa. ipade yii maa n wa ye lati je ki gbogbo awọn asofin orilẹ ede Afirika, asoju ajọ ilẹ alawọ duddu,(AU) asoju ilẹ alawọ dudu fun eto ọrọ aje ati asoju ilẹ alawọ funfun (EU) lati jiroro nipa ipenija to n koju orilẹ ede Afirika ti wọn n sojú. Aarẹ tẹsiwaju pe ipade ṣe pataki , o wa rọ wọn lati lo ipade apero ọhun lati wa ojutuu si isoro to n koju ilẹ̀ Afirika. Aarẹ Buari tun tẹsiwaju lati sọ nipa awọn aseyọri ti ijọba rẹ ti se lati wa ojutuu ṣi ìsòro to n dojukọ eto aabo lorilẹ ede Naijiria, paapaa julọ nipa ìwà ìgbésùnmọ̀mí ati awọn ọlọ̀tẹ̀.


ipade yii maa n wa ye lati je ki gbogbo awọn asofin orilẹ ede Afirika, asoju ajọ ilẹ alawọ duddu,(AU) asoju ilẹ alawọ dudu fun eto ọrọ aje ati asoju ilẹ alawọ funfun (EU) lati jiroro nipa ipenija to n koju orilẹ ede Afirika ti wọn n sojú. Aarẹ tẹsiwaju pe ipade ṣe pataki , o wa rọ wọn lati lo ipade apero ọhun lati wa ojutuu si isoro to n koju ilẹ̀ Afirika. Aarẹ Buari tun tẹsiwaju lati sọ nipa awọn aseyọri ti ijọba rẹ ti se lati wa ojutuu ṣi ìsòro to n dojukọ eto aabo lorilẹ ede Naijiria, paapaa julọ nipa ìwà ìgbésùnmọ̀mí ati awọn ọlọ̀tẹ̀. Aarẹ tun wa rọ awọn ile igbimọ asofin lati fọwọsowọpọ pẹlu awọn ile-isẹ́ aladaani ti kii ṣe ti ijọba lati wa ojutuu si eto aabo ati idagbasoke eto ọrọ̀ aje lorilẹ ede Naijiria. lara awọn to wa nibi ipade apero óhun ni adari ile-igbimó asofin , Ahmed Lawan; ;akówe agba fun aaré Buhari, Boss Mustapha; minisita fun ilu Abuja,FCT Minister, Muhammad Bello ati Sultan ti Sokoto,, Sa’ad Abubakar. Bakan naa, ni awón asofin ati adari etoo aabo lati orilé ede Ivory Coast, Angola, Republic ti Benin, Niger, Chad, Cameroon, ati Ghana.


Aarẹ tun wa rọ awọn ile igbimọ asofin lati fọwọsowọpọ pẹlu awọn ile-isẹ́ aladaani ti kii ṣe ti ijọba lati wa ojutuu si eto aabo ati idagbasoke eto ọrọ̀ aje lorilẹ ede Naijiria. lara awọn to wa nibi ipade apero óhun ni adari ile-igbimó asofin , Ahmed Lawan; ;akówe agba fun aaré Buhari, Boss Mustapha; minisita fun ilu Abuja,FCT Minister, Muhammad Bello ati Sultan ti Sokoto,, Sa’ad Abubakar. Bakan naa, ni awón asofin ati adari etoo aabo lati orilé ede Ivory Coast, Angola, Republic ti Benin, Niger, Chad, Cameroon, ati Ghana.


Orílẹ̀-èd̀e South Africa yóò Rán ẹgbẹ̀rún mẹ́wàá  ọmọ ogun lọ sí ìdìbò Agbègbè

South Africa yóò rán ẹgbẹ̀rún mẹ́wàá ọmọ-ogun láti lọ ṣètò ààbò lákòókò àwọn ìdìbò yàn tó ń bọ̀, tí yóò bẹ̀rẹ̀ ní ọ̀sẹ̀ tó ń bọ̀. Ile igbimọ aṣofin South Africa ni Ọjọ ru ṣọ pe, aarẹ Cyril Ramaphosa ti paṣẹ fun awọn ologun lati gbaradi fun iṣẹ lori ipese iranlọwọ fun ọlọpa lati rii daju pe kosi ibẹru lakoko awọn idibo. Awọn ọmọ orilẹ-ede South Africa yoo tu jade ni ọjọ aje lati yan awọn ‘Councillors ati Mayors wọn. ‘ Idibo naa ni a rii bi idanwo lati mọ bi ẹgbẹ ANC ti n ṣe ijọba lẹhin ti aarẹ tẹlẹri Jacob Zuma wa latimọle nitori ẹsun ibajẹ ṣe lokiki si. Awọn ologun yoo bẹrẹ iṣẹ ni ọjọ abamẹta ti wọn yoo si ṣiṣe fun ọjọ marun titi di ọjọ kẹta, Oṣu kọkanla.


NITDA – Ẹ máá jẹ́ kí enìkan tàn yín jẹ o

Léyìn ìfilọ́lẹ̀ owó ẹ̀rọ ayélujára tí ilé ìfowópamọ́ orílẹ̀-èdè Nàìjíríà ṣe láìpẹ́ yìí,àjọ tó ń ṣàkóso ètò ìmọ̀ ẹ̀rọ ní Nàìjíríà,NITDA ti kìlọ̀ fún àwọn ọmọ orílẹ̀-èdè Nàìjíríà láti ṣọ́ra fún àwọn oníjìbìtì orí ẹ̀rọ ayélujára tí wọn ń gba àwọn ọ̀nà láti lu àwọn ènìyàn níjìbìtì lọ́nà tuntun kan. Gẹgẹ bi NITDA ti sọ, ero naa, eyiti awọn ọdaràn ṣe nipasẹ Iṣẹ Ifiranṣẹ Kukuru (SMS), ṣe ikede pẹlu awọn ọna asopọ ti o so pe; “Ile-ifowopamọ gbogbogboo nipasẹ itọsọna Minisita fun Isuna n pin aadọta biliọnu owo lori ẹrọ ayelujara fun Awọn ara ilu ti o ba fẹ ṣeforukọsilẹ ati gba apamọwọ owo lorii ayelujara. “Awọn ọdaràn ọhun gbiyanju lati mu awọn to le pa awọn eniyan lara gẹgẹ bi, Nọmba Idanimọ Orilẹ-ede, NIN ati nọmba ẹrọ alagbeka ti o ba ọna asopọ ti wọn fẹ gba lati tako awọn olufaragba ti ko fura.”


Iṣé Ojú-ọjọ́: Wọ́n ti rọ Àwọn adarí Àgbáyé láti mú ìlérí ọdún 2009 ṣẹ

Ìjọba orílẹ̀-èdè Nàìjíríà ti képè àwọn adarí àgbáyé láti mú ìléríi àti ṣàkójọ iyẹ owó tó tó ọgọ́rùn ún bílíọ́nù dọ́là fún ọdún kan ní ọdún 2020 wá sí ìmúṣẹ láti ṣe àtìlẹ́yìn iṣẹ́ ojú-ọjọ́ ní àwọn orílẹ̀-èdè tó ṣẹ̀ṣẹ̀ ń dàgbàsókè. Awọn oludari agbaye n gbero lati pejọ ni Glasgow, Scotland, lati ọjọ kọkanle-lọgbọn, Oṣu Kẹwa titi di ọjọ kejila ọṣu kọkanla Ọdun 2021, lati bẹrẹ awọn ijiroro lori iyipada oju-ọjọ ni igba kẹrindin-lọgbọn Awọn ẹgbẹ, COP26 si Apejọ Ilana Ajo Agbaye lorii iyipada oju ọjọ. Minisita Ipinlẹ fun Ayika, Sharon Ikeazor, sọ eyi lakoko apero iroyin kan, lori awọn igbaradi ti o n lọ lọwọ lati rii daju pe Naijiria ṣaṣeyọri lori ikopa ninu COP 26. O sọ pe ikede kan laipẹ yii, pẹlu adehun aarẹ Joe Biden lati ṣe Isuna owo oju-ọjọ fun Amẹrika ni ilọpo meji ti jẹ ki awọn orilẹ-ede ti o dagbasoke le mu ileri wọn wa si imuṣẹ.


Nàìjíríà, Kòríà yóò bẹ̀rẹ̀ ìpele Kejì  Ìjọba nípa lílo ìmọ̀ ẹ̀rọ

Lẹ́hìn tí ìpele àkọ́kọ́ iṣẹ́ àkànṣe ìjọba lílo ìmọ̀ ẹ̀rọ ti jẹ́ àṣeyọrí, Ìjọba orílẹ̀-èdè Nàìjíríà àti Kòríà ti ṣètò láti bẹ̀rẹ̀ ìpele kejì iṣẹ́ àkànṣe ní Nàìjíríà. Minisita fun Ibaraẹnisọrọ ati ọrọ Aje ayelujara, Ọjọgbọn Isa Pantami gba awọn aṣoju lati ile-iṣẹ kariaye Koria, KOICA, ti Igbakeji aarẹ, Mr Song Woon-yeob dari lati ṣabẹwo iṣẹ si ile-iṣẹ ikẹkọ ijọba lilo imọ ẹrọ ni Abuja, lati jiroro lori eto didẹnule ipele keji ti wọn pinnu. Lakoko abẹwo naa, minisita naa sọ pe ile-iṣẹ naa, eyi ti wọn fa le orilẹ-ede Naijiria lọwọ ni ọdun 2019, ti ni awọn gbọngàn ikẹkọ mẹta ati awọn ohun elo miiran lati mu ilọsiwaju ba awọn eto ijọba nipa lilo imọ ẹrọ. Wọn ṣagbekalẹ ile-ẹkọ yii lati bẹrẹ ati dẹrọ idagbasoke, imuse, ibamu ati imulo awọn ohun elo ilana ayelujara IT gẹgẹ bi Awọn imụṣofin, Awọn ajohunṣe, Awọn ilana, iṣamọna ati iṣelana fun idagbasoke ile-iṣẹ IT ati lati gbe orilẹ-ede ro.


Ààrẹ Buhari gbé è̀to okòòwò Nàíjíríà lọ sí Saudi Arabia

Aarẹ orilẹ ede Naijria, Muhammadu Buhari ti tun gbe anfaani eto idokoowo lọ fun awọn to n gbe ni orilẹ ede Saudi Aarbia lati wa da okoowo silẹ lorilẹ ede Naijria. Ogbontarigi nipa eto epo rọbi ,afẹfẹ gaasi , eto ọgbin , ìwakùsà ni orilẹ ede Naijiria jẹ́. Aarẹ Buhari yoo maa darapọ mọ awọn aarẹ orilẹ ede agbaye nibi ipade apero ti yoo waye lorilẹ ede Saudi Arabia .Ọmọọba Mohammed bin Abdulrahman Abdulaziz to jẹ igbakeji gomina ti ipinlẹ Riyadh lo wa pade aarẹ Buhari ni papa ọkọ ofurufu orilẹ ede naa to wa ni Khalid .


E-Naira: Ààrẹ Buhari sèfilọ́lẹ̀ owó orí ẹ̀rọ ayélujára

Ààrẹ orìlẹ̀ èdè Nàíjíríà Muhammadu Buhari ti ṣe ifilọlẹ E-Naira, owo ẹrọ ayelujara. Ayẹyẹ naa waye lọjọ Aje ni ile aarẹ to wa niluu Abuja. Aarẹ sọrọ yii lasiko ti alakoso ile-ifowopamọ ti orilẹ ede Naijiria,(Central Bank of Nigeria ,CBN) se ifilọlẹ owo ori ẹrọ ayelujara E-Naira ni ile aarẹ to wa niluu Abuja. Aarẹ tun sọ pe irinajo owo E-naira bẹrẹ lati bi ọdun mẹta sẹyin . Aarẹ ni ile-isẹ ijọba ati ile-ifowopamọ ti orilẹ ede Naijria lo fọwọsowọpọ lati gbe eto yii jade. Aarẹ wa gbosuba fun alakoso ile-ifowopamọ ti orilẹ ede Naijiria,(Central Bank of Nigeria ,CBN) fun gudu gudu meje, yaya mẹfa ti o se fun ifilọlẹ e-Naira yii.


Aarẹ tun sọ pe irinajo owo E-naira bẹrẹ lati bi ọdun mẹta sẹyin . Aarẹ ni ile-isẹ ijọba ati ile-ifowopamọ ti orilẹ ede Naijria lo fọwọsowọpọ lati gbe eto yii jade. Aarẹ wa gbosuba fun alakoso ile-ifowopamọ ti orilẹ ede Naijiria,(Central Bank of Nigeria ,CBN) fun gudu gudu meje, yaya mẹfa ti o se fun ifilọlẹ e-Naira yii. Alakoso ile-ifowopamọ ti orilẹ ede Naijiria,(Central Bank of Nigeria ,CBN)Emefiele naa tun sọ pe owo ori ẹrọ ayelujara yii yoo jẹ ki itẹsiwaju ba eto ọrọ aje orilẹ ede Naijiria ati gbogbo awọn ọmọ orilẹ ede Naijria lapapọ.


Alakoso ile-ifowopamọ ti orilẹ ede Naijiria,(Central Bank of Nigeria ,CBN)Emefiele naa tun sọ pe owo ori ẹrọ ayelujara yii yoo jẹ ki itẹsiwaju ba eto ọrọ aje orilẹ ede Naijiria ati gbogbo awọn ọmọ orilẹ ede Naijria lapapọ.


Ẹ máa fi tipà fún àwọn òsìsẹ́ ní abẹ́rẹ́ àjẹsára COVID-19- NLC

Ẹgbẹ́ awọn osisẹ lorilẹ ede Naijiria ti kilọ fun ijọba apapọ lati maa fi tipa fun awọn osisẹ ni abẹrẹ ajẹsara COVID-19 . Aarẹẹgbẹ awọn osisẹ lorilẹ ede Naijiria ,ọgbẹni Ayuba Wabba lo sekilọ yii lasiko to n ba awọn osisẹ ijọba apapọ sọrọ nipa abẹrẹ ajẹsara COVID-19, niluu Abuja. O sọ pe ijọba apapọ gbọdọ rọ awọn osisẹ lati gba abẹrẹ ajẹsara COVID-19 kii ṣe nipa lilo kàńpá tabi ipá. Araẹ egbẹ awọn osisẹ wa rọ ijọba apapọ lati seto bi awọn osisẹ yoo se ri awọn abẹrẹ ajẹsara COVID-19 yii gba nile isẹ wọn. Ti a o ba gbagbe pe ni ọọ kẹtala ,osu kẹwaa, ọun 2021 ni akọwe agba fun ijọba apapọ ti o tun jẹ ọkan lara igbimọ ijọba to n samojuto gbigbogun ti arun COVID-19 sọ pe ẹnikẹni ninu osisẹ ijọba ti ko ba ni ẹ̀rí pe oun ti gba abẹrẹ ajẹsara COVID -19 laarin ọjọ mẹta , wọn o ni jẹko wọ ile-isẹ rẹ, bẹrẹ ni ọjọ kin-in-ni osu kejila, ọdun 2021.


COVID-19: àwọn ènìyàn márùn-ún -din-làáádọ́sán-án míran tun ti ni arun Corona

Àjọ tó ń gbógun ti ajakalẹ arun ati awọn arun miran lorilẹ ede Naijiria ti sọ pe awọn eniyan márùn-ún -din-làáádọ́sán-án (165)miran tun ni arun COVID-19 lorilẹ ede Naijiria. awọn ipinlẹ naa ni :Ipinlẹ Eko to ni iye awọn eniyan to pọ ju mẹtadinlọgọrin (77) , FCT, Abuja -mẹtalelogoji (43), Rivers-mejilelogun(22), Oyo- mẹwaa(10), Osun- mẹfa (6), Bayelsa- meji (2), Edo- (meji)2, Kaduna-ọkan(1), Kano-ọkan(1), Ogun- ọkan(1).


Igbákejì ààrẹ Òsínbàjò ṣe ìfilọ́lẹ̀ Ilé -iṣẹ́ Ìlera Ní Ìlú Èkó

Ìgbakejì ààrẹ orílẹ̀ -èdè Nàìjíríà, Ọ̀jọ̀gbọ́n Yẹmí Ọ̀sínbàjò ní ọjọ́ ẹtì ṣe ìfilọ́lẹ̀ Ilé -Ìwòsàn Duchess International, ilé –iṣẹ́ ìlera tuntun lábẹ́ ẹgbẹ́ Àwọn ilé -–Ìwòsàn Reddington ní Ìlú Èkó. Igbakeji aarẹ Osinbajo sọ pe, ki ṣe pe Naijiria kan jẹ orilẹ-ede to ni awọn ilu mọka ọlọpọlọpipe,ogbontarigi oloye ati awọn eniyan to datọ lati gbani nimọran,pẹlu ọpọlọpọ idokowo ni ẹka ilera,sugbọn o tun maa jẹ ki orilẹ-ede jẹ ibudo fun awọn arinrin ajo awọn oniiṣegun, kooda lati awọn orilẹ-ede to ṣẹṣẹ n dagbasoke. Gẹgẹ bii awọn oluṣakoso Ile –iwosan ọhun, ero ngba ile -iwosan naa ni lati yi irin -ajo iṣegun pada,lati ṣe itọju to peye, ni lilo imọ -ẹrọ ti o kojuosunwọn ati itọju to yara,ati irọrun lati lanfaani si imọ -ẹrọ iṣegun ti o dara julọ ti o wa nibikibi ni agbaye.


Ààrẹ Bùhárí yóò ṣèfilọ́lẹ̀ ìpàdé àpérò fún ìdáábòbò ètò ẹ̀kọ́

Ààrẹ orílẹ̀ -èdè Nàìjíríà, Mùhámmádù Bùhárí yóò ṣe ìfilọ́lẹ̀ ìpàdé àpérò káríayé ìpele kẹrin, fún ìdáábòbò ètò ẹ̀kọ́ ní ọjọ́ ìṣẹ́gun, ní ọ̀sẹ̀ tí ó ń bọ̀. Eleyi jẹyọ ninu alaye kan ti Oludari iroyin ile-iṣẹ eto ẹkọ, Ben Bem Goong fọwọ si. Apero naa eyiti o jẹ ajọgbekalẹ orilẹ-ede Naijiria, Sipeni, Nọwe ati Ajẹntina ni ero lati ṣe atunwo ilọsiwaju awọn orilẹ-ede ti o jẹ ọmọ ẹgbẹ lati ṣe eto aabo topeye fun awọn ile-iwe kariaye. Ọrilẹ -ede ọgọrun kan ati mejila, pẹlu Naijiria ni o fọwọ si ilana eto ifilọlẹ idaabobo Awọn ile –iwe naa. Naijiria ni o kọkọ ṣagbatẹru iru eto naa ni orilẹ-ede adulawọ. Awọn olukopa yoo wa nibi apero ọhun, eyiti aarẹ yoo kede ṣiṣi rẹ ni olu Ile-iṣẹ eto ọrọ-ajẹ fun awọn orilẹ-ede adulawọ (ECOWAS) ni ilu Abuja,ti awọn miran yoo si kopa ninu rẹ lori ayelujara kaakiri agbaye.


Ààrẹ Bùhárí yóò kópa nínú àpèjọ ìdókòwò ní Riyadh Ààrẹ orílẹ̀ -èdè Nàìjíríà, Mùhámmádù Bùhárí yóò lọ sí Riyadh,Saudi Arabia ní ọjọ́ ajé, Ọjọ́ kẹẹ̀dọ́gbọ́n, Oṣù Kẹwàá, láti kópa nínú àpéjọ ìdókò -–wò Ilé -iṣẹ́ Ìdókò -–wò Ìṣòwò Ọjọ́ iwájú ṣàgbékalẹ̀ rẹ̀. Aarẹ yoo darapọ mọ ipele karun un idokowo flagship ti awọn alaṣẹ iṣowo lati Naijiria, awọn oṣiṣẹ ile-ifowopamọ, Awọn olori ile -iṣẹ ati awọn amoye agbara lati jiroro lori awọn ọran lori ọjọ iwaju awọn idokowo kaakiri agbaye. Apejọ ọlọjọ mẹta yii, pẹlu akori; “Idoko –wo ninu iṣẹda -eniyan,” eyiti yoo gbalejo awọn alaṣẹ agbaye ati awọn alakoso dukia, yoo ṣe ijiroro lori ilọsiwaju ati aisiki pẹlu agbara;oluṣiwaju otitọ lori idokowo; iṣe ribiribi sayẹnsi; ati ipa iyipada oju -ọjọ lori awọn agbegbe laarin awọn nnkan miiran. Aarẹ Buhari yoo ṣe Ummrah ni Madina & Makka ki o to pada wa si Naijiria ni ọjọn ẹti. Awọn ti yoo ba aarẹ irin -ajo naa ni – Minisita fun Ibaraẹnisọrọ ati ọrọ Aje ayelujara, Dokita Isa Ibrahim Pantami, Minisita Ipinle fun ọrọ okeere, Amb Zubairu Dada, Minisita Ipinle fun Awọn orisun Epo ilẹ, Oloye Timipre Sylva, Oludamoran Aabo Orilẹ -ede, Maj Gen Babagana Monguno, Oludari Gbogbogbo ti Ile -ibẹwẹ oye Orilẹ -ede, Amb. Ahmed Rufai Abubakar, Oludari Alakoso Alaṣẹ Idoko -wo Gbogbogbo ti Naijiria, Uche Orji ati Alaga, Awọn ọmọ orilẹ -ede Naijiria ni Igbimọ Ajọ, Hon.


Aarẹ Buhari yoo ṣe Ummrah ni Madina & Makka ki o to pada wa si Naijiria ni ọjọn ẹti. Awọn ti yoo ba aarẹ irin -ajo naa ni – Minisita fun Ibaraẹnisọrọ ati ọrọ Aje ayelujara, Dokita Isa Ibrahim Pantami, Minisita Ipinle fun ọrọ okeere, Amb Zubairu Dada, Minisita Ipinle fun Awọn orisun Epo ilẹ, Oloye Timipre Sylva, Oludamoran Aabo Orilẹ -ede, Maj Gen Babagana Monguno, Oludari Gbogbogbo ti Ile -ibẹwẹ oye Orilẹ -ede, Amb. Ahmed Rufai Abubakar, Oludari Alakoso Alaṣẹ Idoko -wo Gbogbogbo ti Naijiria, Uche Orji ati Alaga, Awọn ọmọ orilẹ -ede Naijiria ni Igbimọ Ajọ, Hon. Abike Dabiri-Erewa. Diẹ ninu awọn olukopa lati ile -iṣẹ aladani ni: Alhaji Mohammed Indimi, Alhaji Aliko Dangote, Tope Shonubi, Wale Tinubu, Alhaji Abdulsamad Rabiu, Hassan Usman, Omoboyode Olusanya, Abubakar Suleiman, Herbert Wigwe ati Leo Stan Ekeh.


Abike Dabiri-Erewa. Diẹ ninu awọn olukopa lati ile -iṣẹ aladani ni: Alhaji Mohammed Indimi, Alhaji Aliko Dangote, Tope Shonubi, Wale Tinubu, Alhaji Abdulsamad Rabiu, Hassan Usman, Omoboyode Olusanya, Abubakar Suleiman, Herbert Wigwe ati Leo Stan Ekeh.


Àwọn ènìyàn márùnlé-lọ́gọ́jọ míràn tún ti ní ààrùn covid

Àwọn ènìyàn márùnlé-lọ́gọ́jọ míràn ló tún ti ní ààrùn covid jákèjádò orílẹ̀-èdè. Ile-iṣẹ to n mojuto ajakalẹ aarun ni Naijiria (NCDC) lo so eleyii di mimọ lori boṣe n lọ lojoojumọ. Ile-iṣẹ naa sọ pe awọn eniyan marundin-laadọsan yii wa lati ipinlẹ mẹwa. Ipinlẹ-Eko – mẹtedin-lọgọrin, Olu-ilu- mẹtale-logoji, Rivers – mejile-logun,Ọyọ-mẹwa,Ọṣun –mẹfa,Bayelsa – meji,Ẹdo –meji ,Kaduna -ẹyọkan,Kano -ẹyọkan,Ogun-ẹyọkan. Lọwọlọwọ bayii,eniyan ọ̀kẹ́ mẹ̀wá abo o le ni ojì din ni ẹ̀ẹ́dẹ́gbẹ́ta lo ti ko aarun covid, ẹgbàá le ni ọ̀kẹ́ mẹ̀wá o le ni ọ̀kan din ni ọ́rin lelọ́ọ̀dúnrún eniyan ti gba iwosan ti eéjìdínlógún din ni ẹ̀ẹ́dẹ́gbẹ́ẹ́ẹdógún eniyan si ti jẹpe oluwa ni ipinlẹ mẹrinle-logoji ati olu-ilu gegẹ bi o ṣe wa ninu akọsilẹ.


Ẹ dẹ́kun nípa bíba àwọn ọ̀pá epo jẹ́ – à̀arẹ Buhari

Aarẹ orilẹ ede Naijiria,Muhammadu Buhari ti rọ awọn oludari Ogoni to wa ni ẹkùn Niger-Delta lati tubọ maa rọ awọn eniyan lati maa daabobo awọn ohun ìnì bii ọ̀pá epo rọbi ati awọn ti wọn lo lati pọn epo rọbi ni orilẹ ede yii. Aarẹ Buhari tun wa rọ wọn lati dẹkun nipa bíba awọn ohun elo epo rọbi jẹ́ , nitori eyi lee fa idena eto idagbasoke ní ẹkun naa. Aarẹ sọrọ yii lasiko to n tẹwọgba awọn oludari ilu Ogoni ni ẹkun Niger-Delta lọjọ Ẹti nile aarẹ to wa niluu Abuja. Aarẹ Buhari ni ijọba ti setan lati se atunse si ilu Ogoni ati lati mu tẹsiwaju ninu eto idagbasoke ilu naa., ki awọn eniyan ilu naa lee padi si isẹ agbẹ wọn. Ninu ọrọ rẹ, aarẹ igbimọ awọn lọba-lọba ti Ogoni , ọba Godwin Giniwa, wa dupẹ lọwọ aarẹ Buhari fun eto idagbasoke ti ijọba rẹ dawọle ni awọn ayika ti epo rọbi ti bàjẹ́. Awọn ọba naa tun tẹsiwaju pe awọn fẹ́ ki isọkan orilẹ ede Naijiria tun tẹsiwaju nitori pe , nipa eyi ni ọjọ́ iwaju rere awọn eniyan se waa si ìmúsẹ.


Aarẹ Buhari ni ijọba ti setan lati se atunse si ilu Ogoni ati lati mu tẹsiwaju ninu eto idagbasoke ilu naa., ki awọn eniyan ilu naa lee padi si isẹ agbẹ wọn. Ninu ọrọ rẹ, aarẹ igbimọ awọn lọba-lọba ti Ogoni , ọba Godwin Giniwa, wa dupẹ lọwọ aarẹ Buhari fun eto idagbasoke ti ijọba rẹ dawọle ni awọn ayika ti epo rọbi ti bàjẹ́. Awọn ọba naa tun tẹsiwaju pe awọn fẹ́ ki isọkan orilẹ ede Naijiria tun tẹsiwaju nitori pe , nipa eyi ni ọjọ́ iwaju rere awọn eniyan se waa si ìmúsẹ. O tun wa gbosuba fun aarẹ Buhari nipa awọn ohun amayedẹrun bi ipese irinna ọkọ oju-irin ati eto idagbsoke oju popo ti ijọba rẹ gunle lati mu idẹrun ba gbogbo ọmọ orilẹ ede Naijiria, o tun wa rọ aarẹ Buhari lati pese omi ẹrọ igbalode fun ẹkun wọn..


O tun wa gbosuba fun aarẹ Buhari nipa awọn ohun amayedẹrun bi ipese irinna ọkọ oju-irin ati eto idagbsoke oju popo ti ijọba rẹ gunle lati mu idẹrun ba gbogbo ọmọ orilẹ ede Naijiria, o tun wa rọ aarẹ Buhari lati pese omi ẹrọ igbalode fun ẹkun wọn..


Ikọ̀ ọmọ ogun Nàíjíríà fẹ̀yìn ọlọ̀tẹ̀ Abu Mussab Al-Barnawi balẹ̀

Oluranlọwọ aarẹ lori eto aabo lorile ede Naijria, Babagana Monguno ti gbosuba fu ikọ ọmọ ogun orile ede Naijria fun gudu gudu meje yaya mẹfa ti wọn se lati fẹyin olori ikọ̀ ọlọtẹ to n da ilẹ Afirika laamu iyẹn Abu Mussab Al-Barnawi balẹ̀ O sọrọ yii lọjọBọ nile aarẹ lẹyin ipade ti wọn se pẹlu aarẹ Buhari lori eto aabo lorilẹ ede Naijiria lasiko to n ba awọn akọroyin sọrọ. Monguno tun sọ pe o yẹ ka gboriyn fun ile-isẹ́ ọmọ ogun orilẹ ede Naijiria fun gudu, gudu meje, yaya mẹfa ti wọn se,


COVID-19: Àwọn ènìyàn mẹ́tàlá-din-ni-ọ́ta-le-nígba míràn tún ti ní àrùn korona

Ajọ to n gbogun ti ajakalẹ arun lorilẹ ede Naijria ti kede pe àwọn ènìyàn mẹ́tàlá-din-ni-ọ́ta-le-nígba míràn tún ti ní àrùn korona bayii. Àwọn ipinlẹ mẹẹdogun (15) ti arun naa ti jẹyọ ni: ilu FCT- mẹrindinlaadọta ,(46) Kano- mọkandinlọgbọn (29), Lagos- mẹtadinlọgbọn (27), Kaduna- mẹrindinlọgbọn (26), Gombe- mẹrinla (14), Bauchi- mọkanla(11), Cross River-mọkanla (11), Kwara- mọkanla (11), Rivers- mẹsan an (9), Ondo- mẹjọ (8), Niger- meji (2), Oyo- (meji) 2, Edo- (ọkan)1, Ekiti-(ọkan)1. Nibayi apapọ awọn to ni arun lorilẹ ede Naijria ti jẹ ọ̀kẹ́*mẹ̀wá-abọ-din- ni -ojì (209,960 ) , awọn eniyan ọ́ta-din-lẹwá-din*-ni-ẹ̀ẹ́dẹ́gbẹ́ẹ́ẹdógún lo ti pdaanu ẹ̀mí wọn.


Àlàáfíà àti ètò ààbò yóò padà jọba ní Nàíjíríà-Buhari

Ààrẹ orílẹ̀ èdè Naijiria , Muhammadu Buhari ti Àlàáfíà àti ètò ààbò yóò padà jọba ní Nàíjíríà ti gbogbo awọn eniyan yoo si maa gbe papọ̀ ni itubi-inubi. O sọrọ yii niluu Abuja lasiko ti o n se ifilọlẹ iwe kan ti wọn pe ni: “ Ki a duro sinsin” ni eyi ti adari ile igbimọ asofi tẹ́lẹ̀ Ken Nnamani kọ. Ọmọwe Ogbonayan Onu, minisita fun imọ sayẹsi ati imọ ẹrọ lorilẹ ede Naijria ti o soju aarẹ Buhari tun wa seleri pe ijọba aarẹyoo tẹsiwaju lati maa tẹle ofin ati eto aabo , ni eyi ti yoo maa daabobo awọn ará ilu. .


Ayẹyẹ EndSARS : Àwọn ikọ̀ ọmọ ogun kò yìnbọn pa àwọn a-fẹ̀hònúhàn ní ibùdó ọkọ̀ Lekki – Lai

Ijọba orilẹ ede Naijiria ti tun tẹnumọ ọn pe , ikọ ọmọ ogun orile ede Naijiria ti wọn ko lọ lati pese aabo ni ipinlẹ Eko, paapaa julọ ni ibudo ọkọ Lekki ko yinbọn pa ẹnikankan ninu awọn to fẹhonuhan lati gbogun t bi awọn ọlọpaa SARS se n hu iwa ibajẹ ati sise awọn eniyan ni ijamba, ni eyi to waye ni ogunjọ osu kẹwaa ọdun, 2020. Minisita fun iroyin ati asa lorilẹ ede Naijiria , Lai Mohammed lo sọrọ yii niluu Abuja lọjọRu pẹlu awọn akọroyin. Mohammed tun bẹnu àtẹ lu bi awọn ile-isẹ iroyin Cable News Network, CNN fun bi wọn ko ,lati jẹrisi ẹsun ipaniyan ti wọn sọ pe o sẹlẹ ni se yọju si Igbimọ to n se Iwadii nipa iwa ipaniyan to waye ni ibudo ọkọ̀ Le rẹ ni Lekki . Lai tun tẹsiwaju pe “Àwọn ipinlẹ mọkanla lo ti pari isẹ́ wọn lori abajade ohun ti igbimọ to n se itọpinpin lori isẹlẹ ọhun se, , awọn ipinlẹ naa ni(Abia, Ekiti, Enugu, Gombe, Kwara, Nasarawa, Ogun, Ondo, Osun, Plateau, ati Rivers) Awọn gomina yooku ni awọn ko ni pẹ gbe abajde tiwọn naa wa.” Ohun ti igbimọ ijọba fẹnuko le lori ni pe awọn awọnnyoo san owó gba maa-binu fun awọn to farapa yala awọn osisẹ agbofinro tabi awọn eniyan.


Eid Al-Maulud: Àpapọ̀ àwọn ọmọ onígbàgbọ́ ṣàjọyọ̀ pẹ̀lú àwọn mùsùlùmí

Àwọn ọmọ ẹgbẹ́ onígbàgbò lápapọ̀ ní orílẹ̀-èdè Nàìjíríà,CAN ti bá àwọn àjọ àpapọ̀ tó ń mójútó ọ̀rán ẹ̀sìn mùsùlùmí (NSCIS ) àti àwọn mùsùlùmí jákèjádò orílẹ̀-èdè ṣàjọyọ̀ ayẹyẹ ọjọ́ ìbí Ànọ́bì Mohammed,kí àlàáfíà ọlọ́run kó máa báa. Eyi wa ninu ọrọ kan ti Akọwe Gbogbogbo CAN , Joseph Bade Daramọla Esq. fọwọ si. O sọ pe, ọjọ-ibi Anabi Mohammed, ki alaafia oluwa ko maa baa, ṣe apẹẹrẹ ibaṣepọ alaafia,ilana eto iṣẹ ati igboya lati gbe igbesi aye mimọ lori ilẹ. Ẹgbẹ awọn ọmọ onigbagbo tun lo anfani yii lati bẹ ijọba ni gbogbo awọn ipele, lati ṣe ilọpo awọn akitiyan wọn lati dẹkun irokẹkẹ ipanilaya ati onijagidijagan ni Naijiria.


Ààrẹ Bùhárí kí  Gowon kú oríire ọdún kẹtàdín-láàdọ́rùn ún ọjọ́ ìbí rẹ̀

Ààrẹ Mùhámmádù Bùhárí ti kí ààrẹ orílẹ̀-èdè Nàìjíríà nígbà kan rí,ajagun fẹ̀yìntì Yakubu Gowon ní orúkọ ìjọba àti gbogbo àwọn ọmọ orílẹ̀-èdè kú oríire ọjọ́ ìbí ọdún kẹtàdín-láàdọ́rùn ún rẹ̀. Ninu ifiranṣẹ kan, Aarẹ Buhari yọ fun Gowon ati ẹbi rẹ lori oore ilera topeye ati agbara lati ṣiṣẹ sinlu. Aarẹ Buhari ki ku oriire lori ipa ti o gbooro ti o tẹsiwaju lati ko ninu idagbasoke orilẹ -ede, nigbagbogbo ni o maa n gbero alafia ati iṣọkan, ati nigbogbo igba naa ni o fun ni lọgbọn ninu iṣakoso to dara ati tiwantiwa.


Àwọn ènìyàn mọ́kàndín-lọ́gọ́jọ míràn tún ti ní ààrùn covid

Àwọn ènìyàn mọ́kàndín-lọ́gọ́jọ míràn ló tún ti kó ààrùn covid jákèjádò orílẹ̀-èdè lọ́wọ́lọ́wọ́ báyìí. Ajọ to n mojuto ajakalẹ aarun ni orilẹ-ede (NCDC) ni kede eyi nibi ifitonilẹti ojoojumọ rẹ. Awọn eniyan yii jẹyọ ni awọn ipinlẹ mejila.Olu-ilu ti o ko ipa to pọju nibẹ ni (ookan-le-laadọrin) ,Lagos (ogun),Imo (mẹtadin-logun) ,Rivers (mẹẹdogun), Cross River( mẹsan-an), Kano (meje ),Ondo (meje), Plateau (mẹrin ),Ekiti (mẹta ), Niger (mẹta ) ,Delta (meji ) ,Bauchi (ẹyọkan). Bayii, awọn eniyan ọ̀kẹ́ mẹ̀wá abo o din ni ẹ̀fà din ni ọ́ta lo ti ni aarun ọhun ti mèjì-din-ni-ojì le ni ẹgbẹ́ẹ̀rinlá eniyan si ti jẹpe oluwa. Jakejado orilẹ-ede. Nibayi, Dokita Ifedayo Adetifa ti bẹrẹ iṣẹ ni NCDC gẹgẹ bi Oludari Gbogbogbo Tuntun.


Ààrẹ Bùhárí gba ààrẹ orílẹ̀-èdè Turkey lálejò ní ìlú-Àbújá

Ààrẹ Reccep Tayyip Erdogan orílẹ̀-èdè Turkey ti gúnlẹ̀ sí gbọ̀ngàn ààrẹ ní Víllà, Àbújá fún àbẹ̀wò ọlọ́jọ́ méjì. Aarẹ gbalejo Erdogan,ẹni ti o gunlẹ si olu-ilu Naijiria ni deede agogo mẹwa kọja iṣẹju meje owurọ. Lẹsẹkẹsẹ ti o gunlẹ ni wọn ti wọle lọ ṣe apejọ bonkẹlẹ, nibiti wọn yoo ti ṣapero lori awọn adehun to ju ogun lọ ati awọn iwe adehun , eyiti orilẹ -ede mejeeji yoo fọwọ si nigbamii. Aarẹ Buhari yoo gba alejo rẹ lẹyin ounjẹ ọsan, lẹyin eyi, wọn yoo jọ ba awọn oniroyin Ile Ijọba sọrọ papọ. Awọn alaye nigbamii.


À̀àrẹ Bùhárí kí Gómìnà Ikpeazu kú ayẹyẹ ọjọ́ ìbí rẹ̀

Ààrẹ Mùhámmádù Bùhárí ti bá gómìnà Okezie Ikpeazu ti ìpínlẹ̀ Abia yọ̀ lórí ayẹyẹ ọjọ́ ìbí rẹ̀,tí ó jẹ́ ọjọ́ kejì-dín-lógún oṣù kẹwàá, ọdún 2021.Gómìnà ọ̀hún pé ọmọ ọdún mẹ́tà-dín-lọ́gọ́ta. Aarẹ darapọ mọ gbogbo idile Ikpeazu, awọn ọrẹ ati alabaṣiṣẹpọ rẹ ni gbigbadura fun ilera ati ẹmi gigun fun Gomina naa. Aarẹ Buhari gbadura fun Gomina Ikpeazu fun alekun oore ninu ọdun titun to n bọ, ti aarẹ Buhari si gbagbọ pe gbogbo awọn adawọle rẹ gẹgẹ bii alakoso ilu rẹ yoo wa si imuṣẹ ni agbara ọlọrun.


Àwọn ènìyàn márùnlé-lọ́gọ́fà míràn tún ti ní ààrùn covid

Àwọn ènìyàn márùnlé-lọ́gọ́fà ènìyàn míràn ló tún ti kó ààrùn covid jákèjádò orílẹ̀-èdè lọ́wọ́lọ́wọ́ báyìi.́Ilé-iṣẹ́ tó ń mójútó àjàkálẹ̀ ààrùn ní Nàìjíríà (NCDC) ló kéde eléyìí.Awọn eniyan wọnyi jẹyọ lati ipinlẹ mẹwa gẹgẹ bi ile-iṣẹ naa ṣe fi to wa leti. Olu-ilu-(marunle-logoji) ,Kaduna (mẹrinle-lọgbọn),Rivers (mọkanla),Lagos (mẹwa ),Ọsun (mẹwa),Ọyọ (mẹsan ),Jigawa (meji), Ẹdo (meji), Kano (meji ),Plateau(ẹyọkan). Lọwọlọwọ bayii, eniyan ẹẹdẹgbarun-le-ni-ọkẹ-mẹwa-o-le-ni-eji-din-lọọdunrun loti ko aarun covid,ti ẹte-din-ni-oji-le-lẹgbẹẹrinla ti jẹpẹ oluwa.


COVID-19: Awọn eniyan ẹẹ́rinlá-din-ni-ojì-le-nigba  tun ti ni aarun Corona,àwọn mẹ́fà pàdánú ẹ̀mí wọn

Ajọ to n gbogun ti ajakalẹ aarun lorilẹ ede Naijiria tun ti kede pe awọn ọmọ orilẹ ede Naijiria , ti iye wọn jẹ́ ẹẹ́rinlá-din-ni-ojì-le-nigba (226) ti ni aarun bayii, ti awọn eniyan mẹfa si ti padanu ẹ̀mí wọn. Ni bayii, apapọ iye awọn eniyan to ti ni aarun Corona lorilẹ ede Naijiria ti jẹ́ ẹ̀ẹ́dẹ́gbàrún-le-ni-ọ̀kẹ́ -mẹ̀wá-din -ni- ọ́rin-din-lẹwá (20,8630).Ní ilu Abuja , iyẹn FCT wọn ni mẹ́ta-le-ni-àádọ́rin ( 73 ) nigba ti ipinlẹ jẹ Plateau mẹrinlelọgbọn (34). Awọn ipinlẹ ti aarun naa tun ti gbẹ jẹyọ ni, ipinlẹ Eko marundinlọgbọn (25), Gombe mejilelogun (22), Abia , mẹrindinlogun(16), Osun, mẹtala (13), Kano, meje (7), Rivers, meje (7), Ekiti, mẹfa (6), Kaduna, mẹfa (6), Oyo, mẹfa (6), Delta, marun un (5), Edo, mẹta (3) Jigawa, meji (2), ati Nasarawa, ẹyọ kan (1).


ẹ se isẹ́ yín bí isẹ́, ẹ̀yin ilé-isẹ́ a-dójú-tòfò

Aarẹ orilẹ ede Naijiria, Muhammadu Buhari ti rọ awọn ile-isẹ a-doju-tofo lati maa se isẹ wọn bi isẹ́ lorilẹ ede Naijiria , ni eyi ti wọn yoo se lee máa mu ileri wọn sẹ fun awọn onibara wọn. Aarẹ sọrọ yii lọjọBọ lasiko ti ẹgbẹ akojọpọ awọn ile-isẹ a-doju-tofo n fi oye da aarẹ lọla gẹgẹ bi baba isalẹ ẹgbẹ wọn , ni eyi to waye nile aarẹ to wa niluu Abuja. oludari ẹgbẹ ọhun, Muftau Oyegunle naa wa gbosuba fun aarẹ Buhari fun gudu gudu meje ,yaya mẹfa ti o ti n se lati mú ìsẹ́ ohun òsì kuro lorilẹ ede Naijiria , nipa ọkan-o-jọkan awọn eto ti ijọba aarẹ Buhari gunle, lara wọn ni eto idagbasoke ironilagbara fun awọn ọdọ, ati eto ipese owo ati ibugbe fun awọn ara ilu.


Ààrẹ Buhari gbóríyìn fún àjọ UNDP

Aarẹ Muhammadu Buhari ti gboriyin fun isẹ takun-takun ti ẹ̀ka ajọ agbaye to n mojuto eto idagbasoke n se lorilẹ ede Naijiria papaap julọ lati pese awujọ to se e gbe fun awon to wa ni ẹkun ila oorun Ariwa orilẹ ede Naijiria. Aarẹ sọrọ yii lọjọBọ nilee aarẹ to wa niluu Abuja,lasiko to gba asoju ẹ̀ka ajọ agbaye to n mojuto eto idagbasoke arabinrin Ahunna Eziakonwa lálejò. Aarẹ ni ; ”Ijọba orilẹ ede Naijiria n sa gbogbo ipá rẹ lati ri i pe wọn da gbogbo awon ti ogun tabi wahala le kuro niluu wọn kuro pada si orírùn wọn. .” Aarẹ tun wa dupẹ lọwọ arabinrin Eziakonwa bo se wa si ile abinibi rẹ orilẹ ede Naijiria, “ati pe ilé rẹ lo wa ,” inu wa dun bi arabinrin Eziakonwa, ọmọwe Ngozi Okonjo-Iweala, ti o wa ni ajọ to n mojuto to eto okoowo agbaye ati Amina Mohammed, ti o jẹ igbakeji alakoso akọwe agba fun ajọ agbaye . Arabinrin Eziakonwa wa sọ pe; ”ẹ̀ka ajọ agbaye to n mojuto eto idagbasoke yoo se gucu gudu meje yaya mẹfa lati mu eto idagbasoke ba awọn ọ̀dọ́ , nipa eto ironilagbara,imọ ẹ̀rọ, eto ọrọ aje ati iyipada ojú ọjọ́.


Máa bá isẹ́ rẹ lọ,ààrẹ Buhari tún yan Milland Dikio padà fún ìgbàkejì

Aarẹ orilẹ ede Naijiria , Muhammadu Buhari tun ti fọwọsi ọdun kan fun igba keji miran fun yiyan alakoso fidiẹ fun eto iranwọ ijọba apapọ fun awọn to gba aforiji . Wọn yan Dikio gẹgẹ bi alakoso fidiẹ ni osu kẹjo , ọdún 2020,.Lasiko ti alako de ipo rẹ ni o ti yanju awọn isoro to n dojukọ ajọ Niger Delta. Oloogbe aarẹ Umaru YarÁdua lo da ajọ 2009, eto iranwọ ijọba apapọ fun awọn to gba aforiji silẹ lati maa setọju awọn ajijagbara ti ẹkun Niger-Delta lasiko ti wọn fi iwa ipá wọn silẹ.


Àjọ tó ń mójútó ètò epo ilẹ̀ ní orílẹ̀-èdè Nàìjíríà, NNPC, yóò  Tún Àwọn òpópónà là Lábẹ́ gbèsè Ètò  Owó –orí

Ile -iṣẹ Epo ilẹ Orilẹ -ede Naijiria (NNPC), sọ pe o ti wa awọn onigbọwọ pataki lati fopin si italaya to n waye lori opopona lila ati awọn ọran miiran ti o pe ni awọn akitiyan rẹ lati pese ati isọdọtun pinpin awọn ọja epo ni gbogbo orilẹ -ede laarin akoko ajọdun ati nigba ti ọdun ba ikọja pelu irọrun. A yoo ranti pe NNPC dasi ipinnu iyanṣẹlodi ti awọn awakọ tanka epo(PTD) ẹka ẹgbẹ oṣiṣẹ epo ilẹ ati gaasi (NUPENG) ni ipari ọsẹ ti wọn fagile, wọn gba lati jọ ṣaṣayan ijiroro ti ile-isẹ naa dabaa ,igbesẹ to mu ipese ati pinpin awọn ọja epo to dan mọran wa jakajado orilẹ -ede. Oludari Gbogbogbo, Igbimọ Awujọ Ẹgbẹ, Oluṣakoso Ile -iṣẹ Epo Orilẹ -ede Naijiria, Garba Deen Muhammad, ninu atẹjade rẹ kan sọ pe Alakoso oludari Ẹgbẹ NNPC, Mallam Mele Kyari, ni ọjọ iṣẹgun, ṣe igbesẹ lori mimu igbesẹ ileri rẹ ṣẹ ipinnu si imuse ileri rẹ nigbati o gbalejo ipade awọn alabaṣepọ pataki ni awọn ile -iṣọ NNPC.


Àwọn ènìyàn márùn-dín-lọ́gọ́sàn án míràn tún ti ní ààrùn covid

Ilé-iṣẹ́ tó ń mójútó àjàkálẹ̀ ààrù ní orílẹ̀-èdè tún ti kéde pé ènìyàn márùn-dín-lọ́gọ́sàn àn míràn tún ti ní ààrùn covid. Awọn eniyan marundin-lọgọsan yii jẹyọ lati ipinlẹ mọkanla-Lagos (mẹrinle-lọgbọn), Rivers (mẹẹdogun ), Gombe (mẹtala), Kano (mẹwa), Plateau (mẹjọ), Katsina (mẹfa), Bauchi (marun), Delta (marun), Benue (mẹrin),Nasarawa (meji). The 175 new cases consist of records from 11 states with Lagos (34), Rivers (15), Gombe (13), Kano (10), Plateau (8), Katsina (6), Bauchi (5), Delta (5), Benue (4) and Nasarawa (2). Lọwọlọwọ bayii,eniyan ẹgbàárin- le- ni- ọ̀kẹ́- mẹ̀wá- o- le- ni- èje- din- lọ ọgọ́jọ lo ti ni aarun naa,eniyan marundin-nigba ẹgbẹrun-le- lẹ̀rin-din-ni-ojì le ni ẹ̀ẹ́dẹ́gbẹ́rún ti gba iwosan, ti ẹ̀rin-le-ni-ojì –din- ni -ẹgbẹ́ẹ̀rinlá eniyan si ti jẹpe oluwa.


Mínísítà -Ààbò Orílẹ̀ -èdè àti ìṣọ̀kan di ọwọ́ọ yín

Mínísítà fún Àlàyé àti Àṣà orílẹ̀ -èdè Nàìjíríà Alhaji Láí Mòhámmèd ti gba àwọn oníròyìn níyànjú láti rọra lo òmìnira tí wọ́n ní lórí iṣẹ́ wọn,kí wọ́n ó sì dúró ṣinṣin lórí ìṣọ̀kan àti ààbò orílẹ̀ -èdè wa. Minisita ti Ọgbẹni Oladipo okunnu, Oludari ni Ile -iṣẹ ti Alaye ati Aṣa ṣoju sọ eyi ni ọjọ iṣẹgun ni Ilu Abuja, nibi apero kan ti akori rẹ jẹ Alaye jẹ adun gbogbo eniyan. O sọ pe Ijọba n rii awọn oniroyin gẹgẹ bi awọn alabaṣiṣẹpọ lọwọlọwọ fun ajọfọwọsowọpọ lati ṣaṣeyọri lori awọn nkan ti awọn baba nla wa jẹya fun. Minisita naa ran awọn olugbọ leti pe, awọn iroyin irọ, alaye ti ko tọ ati ọrọ ikorira le ja fa rogbodiyan ninu ilu ati pe o tun ni ipa nipa aburu lori iṣọkan orilẹ -ede wa, nitorinaa a gbọdọ yago fun iru iṣe bayii. O sọ pe a gbọdọ ṣe akiyesi nigbagbogbo pe, aabo ati ipo orilẹ -ede wa ati awọn ara ilu fun idagbasoke otitọ ati igbega gbọdọ ṣe pataki pupọ. Ti o si ṣeleri pe ohun yoo tẹsiwaju lati maa ṣe atilẹyin fun awọn oniroyin lori eyi.


Minisita naa ran awọn olugbọ leti pe, awọn iroyin irọ, alaye ti ko tọ ati ọrọ ikorira le ja fa rogbodiyan ninu ilu ati pe o tun ni ipa nipa aburu lori iṣọkan orilẹ -ede wa, nitorinaa a gbọdọ yago fun iru iṣe bayii. O sọ pe a gbọdọ ṣe akiyesi nigbagbogbo pe, aabo ati ipo orilẹ -ede wa ati awọn ara ilu fun idagbasoke otitọ ati igbega gbọdọ ṣe pataki pupọ. Ti o si ṣeleri pe ohun yoo tẹsiwaju lati maa ṣe atilẹyin fun awọn oniroyin lori eyi. Nibayi, Igbimọ Alase akọwa awọn oniroyin ni Naijiria, Francis Nwosu tun rọ awọn oniroyin lati tera mọ ojuse awujọ lakoko ti wọn ba wa lẹnu iṣẹ.


Nibayi, Igbimọ Alase akọwa awọn oniroyin ni Naijiria, Francis Nwosu tun rọ awọn oniroyin lati tera mọ ojuse awujọ lakoko ti wọn ba wa lẹnu iṣẹ.


Ìgbìmọ̀ aṣòfin bẹ̀rẹ̀ àríyànjiyàn  ìfọ̀rọ̀ jomitoro ọ̀rọ̀ Lórí Owó Ìsọdọ̀tun 2022

Ilé ìgbìmọ̀ aṣòfin orílẹ̀ -èdè Nàìjíríà ti bẹ̀rẹ̀ ìfọ̀rọ̀wánilẹ́nuwò lórí àwọn ìpilẹ̀ gbogboogbò Òfin Ìsọdọ̀tun 2022, gẹ́gẹ́ bí apákan àṣàrò owó tí ààrẹ Bùhárí gbé síwájú àpéjọ àpapọ̀ ilé ìgbìmọ̀ aṣojú Orílẹ̀ -èdè, ní Ọjọ́bọ̀ ní ọ̀sẹ̀ tó kọjá. Aarẹ Muhammadu Buhari ti ṣagbekalẹ iwe isuna ti o to triliọnu mẹtadin-logun siwaju Awọn igbimọ aṣofin, N16,391,023,917,692, ti o si n reti ibuwọlu fun inawo ọdun 2022. Diẹ ninu awọn igbimọ aṣofin ti o wa nijoko nibi apejọ ọjọ naa sọsi ọrọ iwe -owo naa ti awọn toku gbimọ lati ṣe afikun tiwọn ni Ọjọbọ, ti yoo jẹ ọjọ ikẹhin fun ijiroro naa, ki owo naa to lọ fun kika ẹlẹẹkeji. Abẹnugan ile igbimọ aṣofin, Ahmad Lawan rọ awọn ẹlẹgbẹ rẹ lati ri pe wọn wa nijoko ni iyẹwu ni ọjọ Ọjọbọ lati pari ijiroro naa, ki o le tẹsiwaju si ipele ti o tẹle fun asiko Isuna aabo fun MDAs.


A o parí àwọn isẹ akanse ko to di ọdun 2023- Aarẹ Buhari

Aarẹ Muhammadu Buhari ti fi ara-ilu Naijiria lọkan balẹ pẹ isẹ akansẹ ori afara keji to wa ni Niger, ipinlẹ Eko si ilu Ibadan ti ijọba apapọ dawọ le ni wọn yoo pari ki ijọba yii to pari saa keji ti wọn gùnlé. Aarẹ sọrọ yii lọjọ Aje lasiko ti wọn n se igbeyẹwo awọn aseyọri isẹ akanse ti ijọba rẹ ti se lati igba ti o ti wa n i ijọba. ṣalaye bi inu oun se dun si awọn minisita to n jabọ yii lasiko ti Igbimọ ijọba apapọ n salaye aseyọri ti wọn ti se lati ọdun meji sẹyin ti wọn ti ninu ijọba rẹ. Aarẹ tun tẹsiwaju pe ọpọlọpọ aseyọri miran ni ijọba rẹ ti se paapaa julọ nipa ọkọ oju irin lorilẹ ede Naijiria. O tun sọ pe ijọba rẹ ko ni kaare lati tun tẹpẹlẹ mọ eto aabo, ẹka amusagbara ati idagbasoke lori ironilagbara fun awọn ọdọ. Bankọle ati Olufunmi


Fidio:Ìjọba ìpínlẹ̀ Kwara fárígá bí ọ̀gá ilé-ẹ̀kọ́ Arabic se na akẹ́kọ̀ọ́,ló bá gbé ìwé jókòó,sílé fún un

Aṣoju kan lati Ijọba ipinlẹ Kwara ti ṣabẹwo si ile -ẹkọ Arabic, nibi ti , ọga ile-ẹkọ ọhun ti na akẹkọọ kan ti wọn fi ẹsun kan pe , o hu iwa ibajẹ, ni eyi ti fọnran aworan naa si ti gbode kan . Ijọba si ti yan awọn igbimọ iwadii lori isẹlẹ ọhun , lara wọn ni awọn onimọ ninu ẹsin islam , awọn oludari oṣiṣẹ ijọba. Bakan naa, ni ijọba tun ti gbe gbogbo awọn ọmọ ile –iwe ọhun lọ si ile -iwosan fun itọju ayẹwo ati itọju to peye. Ijoba wa rọ gbogbo s awọn ọmọ ipinlẹ ọhun lati ni suurun titi ti igbimọ naa yoo fi p pari isẹ́ iwadii wọn. Olufunmi ati Bankọle


Ìṣọ̀kan Ìjọba Nàìjíríà kò ṣí fún Ìdúnàádúrà- Mínísítà

Pẹ̀lú àwọn làásìgbò àti ìgbógun ti ìwà ọ̀daràn káàkiri orílẹ̀-èdè, ìjọba orílẹ̀-èdè Nàìjíríà ti tún tẹnumọ pé òhun kò ní fọwọ́ hẹ ìṣọ̀kan ìjọba òhun. Minisita Alaye ati Aṣa ti orilẹ -ede, Alhaji Lai Mohammed sọ eleyi di mimọ lakoko ifọrọwanilẹnuwo pẹlu awọn oniroyin Voice of Nigeria ni ilu Abuja, ni ipari ọsẹ. Minisita naa sọ pe, ijọba n gba gbogbo ọna lati gbogunti awọn iwa ọdaràn, ṣugbọn o tun wa rọ awọn ara ilu lati tunbọ le dahun ati gbaradi fun igbogunti laasigbo niwọnba agbara wọn nitoripe,ijọba nikan ko le daaṣe. Awọn eniyan gbọdọ jẹ ọlọgbọn ati oloye to ni lati mọ pe aisiabọ yii jẹ nnkan ti o n kan gbogbo eniyan. Alhaji Mohammed sọ pe ijọba ti n ṣiṣẹ pẹlu ribiribi lori ọrọ awọn ọdaràn laibikita ẹni ti wọn jẹ, ibiti wọn ti wa tabi ibi ti wọn ti n ṣiṣẹ wa. O sọ pe orukọ eyikeyi ti ko baa jẹ iṣamisi wọn, ko jẹ pataki rara.Ọdaran ni gbogbo wọn jẹ , ti a si gbọdọ wa wọn ri.


Awọn eniyan gbọdọ jẹ ọlọgbọn ati oloye to ni lati mọ pe aisiabọ yii jẹ nnkan ti o n kan gbogbo eniyan. Alhaji Mohammed sọ pe ijọba ti n ṣiṣẹ pẹlu ribiribi lori ọrọ awọn ọdaràn laibikita ẹni ti wọn jẹ, ibiti wọn ti wa tabi ibi ti wọn ti n ṣiṣẹ wa. O sọ pe orukọ eyikeyi ti ko baa jẹ iṣamisi wọn, ko jẹ pataki rara.Ọdaran ni gbogbo wọn jẹ , ti a si gbọdọ wa wọn ri. Boya alejò ni wọn tabi onile , ijọba yoo tẹsiwaju lati fi ọwọ lile mu wọn titi ti wọn yoo fi ṣẹgun wọn patapata. Minisita naa kọ asọye ti o sọ pe ijọba n fun awọn ọdaran ni tọju ti oyatọ.


Boya alejò ni wọn tabi onile , ijọba yoo tẹsiwaju lati fi ọwọ lile mu wọn titi ti wọn yoo fi ṣẹgun wọn patapata. Minisita naa kọ asọye ti o sọ pe ijọba n fun awọn ọdaran ni tọju ti oyatọ.


Ẹgbẹ́ àwọn òṣìṣẹ́ epo ilẹ̀ àti gáásì, NUPENG, so ìyanṣẹ́lódì tí ó ń gbèrò kọ́

Ẹgbẹ́ Àwọn òṣìṣẹ́ Epo ilẹ̀ àti Gáásì, NUPENG, sọ pé ó ti da ìyanṣẹ́lódì tí ó pinnu fún iṣẹ́ àwọn awakọ̀ Táńkà epo tí ó yẹ kí ó bẹ̀rẹ̀ láàrin ọ̀gànjọ́ òru ọjọ́ àìkú, ọjọ́ kẹwàá,Oṣù Kẹwàá, Ọdún 2021 dúró náá. Ipinnu naa waye lẹyin agbọraẹniye laarin ẹgbẹ naa,labẹ iṣakoso ajọ to n risi eto epo ilẹ, NNPC, nibi ipade kan to waye ni Ibadan,ipinlẹ Ọyọ,lọjọ aiku,oṣu kẹwa,ọdun 2021 ati abajade ipade to n bọ lọna lọjọ iṣẹgun,ọjọ kejila,oṣu kẹwa ọdun 2021 ni ilu Abuja, gẹgẹ bi o ti wa ninu ikede ti o jade loni. Ninu alaye kan ti alakoso NUPENG , Comrade William Akporeha ati Akọwe Gbogbogbo Afọlabi Ọlawale jọ fọwọ si, sọ pe idaduro iyanṣẹlodi ti o gbero jẹ ipilẹ lori bi wọn ṣe nigbagbọ pe igbọraẹniye to waye pẹlu ijọba ni ọjọ aiku, ọjọ kẹwaa, Oṣu Kẹwa,ati bakanna nibi ipade ọjọ iṣẹgun, ọjọ kejila, Oṣu Kẹwa, ọdun 2021 yoo mu wa si iṣẹ. O tun sọ siwaju pe, ero ngba wọn kii ṣe lati mu idaamu ba awọn ọmọ orilẹ-ede, bikoṣe lati ri pe aabo to peye wa ni awọn opopona wa nitori ẹmi ati dukia. Gẹgẹbi adari Ẹgbẹ, wọn mọ ipa ti iṣe wọn nigbagbogbo ni lori awọn eniyan, awọn iṣowo ati orilẹ -ede lapapọ, ṣugbọn wọn ko le kawọrọ lati maa woran ki gbogbo nnkan maa bajẹ ni ile-iṣẹ naa. Wọn kilọ pe, ẹgbẹ naa ko ni ṣiyemeji lati tun bẹrẹ iyanṣelodi laipe akiyesi ẹnikankan si, ti asọkunna awọn ipade meji wọnyi ko ba wa si imuṣẹ ni kikun laarin akoko ti wọn jọ fẹnu ko si.


Ìdùnnú subú layọ̀! Ìtọ́jú ti wà fún àwọn tó nì àrùn jẹjẹrẹ

Oludari ile akede Naijiria,( Voice of Nigeria, VON), Osita Okechukwu ti sapejuwe ile -itọju arun jẹjẹrẹ ti wọn kọ si ipinlẹ Kano gẹgẹ bi eto iranwọ fun awọn to ba ni arun ọhun.. O tẹsiwaju pe ierti ti wa bayii fun itọju arun gbẹ̀mí-gbẹ̀mí jẹjẹrẹ lẹyin itọju arun ọhun ni ile-iwosan naa. Osita se alaye yii lasiko irinajo ti gomina ipinlẹ Kano seto fun ẹgbe awọn oludari ile isẹ redio ati mohun-maworan lorilẹ ede Naijiria ,lasiko ipade apero ọlọdọọdun ti wọn maa n se, ni eyi to waye ni ipinlẹ Kano. o tun sọ pe saaju asiko yii ni arun jẹjẹrẹ ti maa n gbẹmi ọmọde ati agbalagba , ti o si jẹ pe arun yii ti sọ abiku di oloogun èké nitori pe ko see tọju.Amọsa pẹlu ile-iwosan fun itọje arun jẹjẹrẹ ti ijọba ipinlẹ Kano kọ yii, o daju pe ireti ti wa fun awọn to ba ni arun jẹjẹrẹ lorilẹ ede Naijiria. Osita wa gbosuba fun ijọba ipinlẹ Kano fun gudu gudu meje yaya mẹfa ti wọn se


Osinbajo yóò máa sojú ààrẹ Buhari ní London níbi ìpàdé UN

igbakeji aarẹ orilẹ ede Naijiria, ọjọgbon Yemi Osinbajo ni yoo maa fi ilu Abuja silẹ lọ si London lati lọ soju aarẹ Muhammadu Buhari nibi ipade ijiroro ajọ agbaye lori iyipada ohun amusagbara lorile ede Afirika, paapaa julọ ni orilẹ ede Naijiria. Agbẹnusọ fun igbakeji aarẹ , Laolu Akande lo tun sọ pe ọjọgbọn Osinbajo yoo maa jiroro pẹlu oludari COP26, Alok Sharma,ti o jẹ adari ijọba fun orilẹ ede UK ati alaga fun ijọba ajọagbaye COP26 .


Ọ̀gá àgbà fún àwọn ọmọ ogun bẹ̀rẹ̀ àyẹ̀wò  Ìdánilẹ́kọ́ ìdárayá orí pápá

Lẹ́yìn tí wọ́n ti ṣe ìfilọ́lẹ̀ àwọn Ìdánilẹ́kọ̀ọ́ ìdárayá orí pápá fún àwọn ọmọ ogun mẹ́ta Nàìjíríà ní ọjọ́ àìkú,ọjọ́ kẹrin, Oṣù Kẹwàá ọdún 2021, ní Emene ní ìpínlẹ̀ Enúgu, gúúsù ìlà-oòrùn Nàìjíríà, ọ̀gá àgbà fún àwọn ọmọ Ológun (COAS) ,ajagun Faruk Yahaya ti bẹ̀rẹ̀ sí níṣiṣẹ́ lórí ìhùwàsí àwọn ìsọ̀rí àti àwọn àgbékalẹ̀ ní Èbònyì àti Àwọn ìpínlẹ̀ Anambra ní ṣísẹ̀ n tẹ̀lé. Iṣẹ akọkọ ti ajagun Yahaya kọkọ nawọ mu ni 24 support t Engineer Regiment ni Abakaliki, nibiti o ti tẹtisi si eto iṣẹ ṣiṣe latẹnu Alaṣẹ, ti o si rọ awọn ọmọ ogun lati jẹ alamọdaju ninu ihuwasi wọn lakoko ati lẹhin idanilẹkọ naa,ti o si n mu dawọn loju pe ohun yoo ṣe atilẹyin fun wọn lati ṣe iṣẹ wọn doju ami. Ni Abakaliki, COAS ṣe abẹwo si Gomina Ipinle Ebonyi, onimọ-ẹrọ Dave Nwaeze Umahi ti o si gboriyìn fun fun gbogbo igbiyanju rẹ lori gbigbogun ti iwa ipanle ni Guusu ila oorun. COAS dupẹ lọwọ gomina ati awọn gomina gusu ila -oorun miiran fun awọn akitiyan wọn lati ri daju pe alafia ati aabo tun pada si gbogbo guusu ila –oorun gẹgẹ bi Oludari, Ibatan Gbogbogbo Ọmọ ogun, Brigadier General Onyema Nwachukwu ṣe ṣalaye.


Àjọ tó ń pèsè ètò ìnáwó fún ilé-ẹ̀kọ́ gíga TETFund ṣàgbékalẹ̀ owó fún  Àwọn ilé -iṣẹ́ tó ń ṣe òògùn mẹ́rin ní Nàìjíríà

Àjọ tó ń pèsè ètò ìnáwó fún àwọn ilé-ẹ̀kọ́ gíga, TETFund, sọ pé òhun yóò ṣàtìleyìn fún ìṣèwádìí tí ó gbòòrò sí àwọn ilé -iṣẹ́ gbogbogboò mẹ́rin,tí Ilé -iṣẹ́ Orílẹ̀ -èdè fún ìṣèwádí àti Ìdàgbàsókè Òògùn, NIPRD,yóò ṣagbátẹrù rẹ̀ láti ṣẹ̀dá àwọn òògùn lílò. Akọwe Alase ti TETFund, Ọjọgbọn Suleiman Bogoro, ṣalaye eyi ni ilu Abuja, lakoko ipade ori ayelujara kan lori Igbekalẹ R&D ni Ẹgbẹ Iṣeduro Iṣoogun ti Naijiria, eyiti o ṣe deede pẹlu ayẹyẹ ọdun kan ti wọn da iṣewadi TETFund ati Igbimọ Idagbasoke TETFund, RDSC silẹ. Bogoro, sọ pe NIPRD yoo ṣe ifọwọsowọpọ pẹlu Ile-iṣẹ Iwadi igbo ti Naijiria, Ibadan lati ṣe iwadii ati iṣelọpọ oogun egboogi. Nigbati o nsoro lori eto igbekalẹ iṣewadii ati Idagbasoke Orilẹ -ede ti o dabaa, NRDF, o sọ pe ajọ naa yoo wa labẹ Ọfiisi Akọwe Ijọba apapọ, SGF, nigbati o ba fidi mulẹ, ti o si sọ pe ile-iṣẹ naa ko ni wa ni iṣẹ -iranṣẹ kan ṣoṣo. Adari TETFund ni igbagbọ pe awọn iṣẹ RDSC n mu ayipada ati iduroṣinṣin wẹrẹwẹrẹ ba oye ti awọn eniyan ni nipa iṣewadi ni orilẹ -ede , lafifi kun,o sọ pe igbimọ naa n yi awọn ero eniyan pada nipa itọsọna ti o yẹ ki orilẹ -ede gbọdọ gba, lati ni ilosiwaju.


Ẹ̀yin ọ̀dọ́ , ẹ lọ́wọ́ sí òsèlú Naijiria

Igbakeji aarẹ orile ede Naijiria, ọjọgbon Yemi Osinbajo ti rọ awọn ọdọ orilẹ ede Naijiria ki wọn tubọ maa lọwọ ninu oselu orilẹ ede yii nitori pe gbogbo eniyan ni oselu wà fun. Osinbajo sọrọ yii lọjọ Aje lasiko ayẹyẹ ìfì̀wé lọ́lẹ̀ ti wọn pe ni : “Oselu to wulo: Ohun ti ile -iwe ati ibi àpéjọ ko ni kọ yin lati jawe olubori ninu eto idibo ,” Awọn ọnkọwe naa ni oluranlọwọ aarẹ Babafemi Ojodu ati Alex Adekunle James. Igbakeji aarẹ , Osinbajo tun sọ pe owo tun jẹ ọkan lara isoro to n dojukọ awọn ọdọ lati maa lee lọwọ ninu eto iselu . Ojodu naa wa rọ awọn ọdọ lati maa lọwọ ninu eto iselu nitori pe kii se gbogbo nnkan ni agídí , jagidijagan ati wahala ma n se.


Ẹ gba àlàáfíà láàyè ní orílẹ̀ èdè Ethiopia

Aarẹ orilẹ ede Naijiria, Muhammadu Buhari ti pe fun alaafia ati iduroṣinṣin ni orilẹ ede Etiopia ati awọn orilẹ -ede Ila -oorun Afirika bi wọn se n dojukọ ọpọlọpọ isoro. Aarẹ sọrọ yii nibi ayẹyẹ ti wọn ti n bura fun alakoso ijọba orilẹ ọhun, Abiy Ahmed fun ọdun marun miran , ti yoo si jẹ ẹlẹẹkeji rẹ ti yoo maa se ijọba lorilẹ ede naa. Aarẹ Buhari wa seleri pe orilẹ ede Naijiria ko ni kaarẹ lati tun maa seto iranwọ fun orilẹ ede Ethiopia. ”Gẹgẹ bi a se mọ pe ipenija nla lo n dojukọ orilẹ ede Ethiopia, idi niyi ti a se n rọ awọn tọrọ kan lati fọwọsowọpọ , ki alaafia ati isọkan lee tubọ fẹsẹ mulẹ si ni orilẹ ede Ethiopia. Aarẹ Buhari tun wa gba alakoso tuntun naa nimọran lati pese eto idagbsoke ọrọ aje to gbounjẹ fẹgbẹ gbawobọ , ki awọn to wa loke okun ati awọn to n gbe ninu ilu naa lee nigbagbọ ninu rẹ lati lọwọ ninu eto ọrọ aje orilẹ ede naa. lara awọn to wa nibi ayẹyẹ ọhun ni aarẹ orilẹ ede Uganda, South Sudan, Djibouti, Senegal, Kenya, Somalia ati alakoso ijọba ti orilẹ ede Democratic Republic of Congo .


COIVD-19: Àwọn ènìyàn tó ní àrùn Corona lórílè èdè Nàíjíríà ti di ẹgbàáta-le-ni- ọ̀kẹ́- mẹ̀wá-le- ni -èjì -din- ni -ọgọ́je

Ajọ to n mojuto gbigbogun ti ajakalẹ arun lorilẹ ede Naijiria, iyẹn ,The Nigeria Centre for Disease Control (NCDC) ti sọ pe arun COVID-19 lórílè èdè Nàíjíríà ti di ẹgbàáta-le-ni- ọ̀kẹ́- mẹ̀wá-le- ni -èjì -din- ni -ọgọ́je( 206,138.) gẹge bi wọn se kede lori ẹrọ itakun ayelujara wọn. Ajọ NCDC tun tẹsiwaju pe lara awọn ipinlẹ ti arun Corona gbe jẹyọ ni ipinlẹ Eko ti a naa pọ si julọ ,ti wọn ri awọn eniyan mẹrindinlogoji (36 ) ipinlẹ Edo mọkanla (11), FCT , mẹsan an (9), Awka-Ibom mẹfa (6), Sokoto, mẹfa (6), Delta, mẹta (3), nigba ti Benue, Oyo ati Rivers ni ẹyọ kan.


Àwọn ọmọ ogun Nàìjíríà ṣe ìfìlọ́lẹ̀ pápá ìdaráyá ìkẹ́kọ̀ọ́ jákè jádò Nàìjíríà

Ẹgbẹ́ ọmọ ogun Nàìjíríà sọ pé, ọ̀gá àgbà fún àwọn Ológun (COAS), ajagun Faruk Yahaya yóò ṣe ìfilọ́lẹ̀ ìdárayá GOLDEN DAWN,ENDURING PEACE àti STILL WATER jákèjádò orílẹ̀-èdè ní ọjọ́ àìkú,ọjọ́ kẹrin,oṣù kẹwàá,ọdún 2021. COAS yoo ṣe ifilọlẹ gbogbo awọn adaṣe yii ni ibudo Idaraya GOLDEN DAWN, eyiti yoo waye ni Ovie-Emene, Agbegbe Ijọba ibilẹ Enugu Eas,t ni Ipinlẹ Ẹnugu. Atẹjade kan lati ọdọ Oludari Ibatan Gbogbogbo Ọmọ -ogun, Brigadier General Onyema Nwachukwu, sọ pe idi pataki fun eyi ni pe, o yẹ ki wọn ṣe akiyesi pe Awọn adaṣe Ikẹkọ idaraya (FTEs) yii jẹ awọn iṣe ti o maa n waye lọdọọdun nipasẹ Ọmọ -ogun Naijiria (NA), ti wọn gbe kalẹ lati ṣayẹwo gbogbo awọn oniruuru ọdaràn ati lilọ bibọ awọn eniyan lakoko ọdun laisi laasigbo . Ni afikun, awọn FTE yoo pese pẹpẹ kan lati kọ awọn ọmọ ogun ti o kopa lori iṣe inu Aabo lọgbọn inu. Awọn adaṣe yii yoo maa waye nigbakanna ni ikeji, ikẹfa, ookanle-lọgọrin ati eejile-lọgọrin isọrii awọn ipin ti ojuse (AOR) ni awọn ẹkun Gusu iwọ -oorun,gusu, gusu ila oorun gẹgẹ bi wọn ṣe telera wọn. Idaraya naa yoo tun waye ni olu Ile -iṣẹ awọn ọmọ ogun,401 Special Forces Brigade ati Guards Brigade Areas of Responsibilities (AOR) ni Ariwa aarin ti ipinlẹ Kogi, Benue ati agbegbe olu -ilu gẹgẹ bii wọn ṣe tẹlera wọn.


Ààrùn covid ti di ẹgbàáta- lé- ní- ọ̀kẹ́- mẹ̀wáá- ó- lé- ní- èjì- dín -–lọ́gọ́je ní orílẹ̀-èdè Nàìjíríà

Ilé-iṣẹ́ tó ń mójútó àjàkálẹ̀ ààrùn ní orílẹ̀-èdè Nàìjíríà (NCDC ) ṣọ pé,ààrùn ọ̀hún ń pọ̀ si ni lójoojúmọ́,ènìyàn mẹ́rìnlé-láàdọ́rin miràn ló tún ti kó ààrùn náà ní ọjọ́ àìkú. Ajọ naa sọ pe ,lọwọlọwọ bayii eniyan ẹgbaata-le-ni-ọkẹ-mẹwa-o-le-ni-eji-din-logoje lo ti ni aarun naa,ti a ba fi mẹrinle-laadọrin to ṣẹṣẹ ko mọ tilẹ tẹlẹ. Ajọ ọhun sọ pe,awọn eniyan to ṣẹṣẹ ko aarun naa jẹyọ ni awọn ipinlẹ mẹsan-Lagos (mẹrindin-logoji ),Edo (mọkanla ), Olu-ilu (mẹsan ), Akwa Ibom (mẹfa ), Sokoto (mẹfa), Delta (mẹta ),Benue (ẹyọkan),Ọyọ (ẹyọkan), Rivers State (ẹyọkan). Ọ sọ pe, eniyan ẹgbaata-le-ni-ọkẹ-mẹwa-o-le-ni-eji-din-logoje lo ti ko aarun naa,eniyan ẹgbàájì –le- ni- ọ̀kẹ́- mẹ̀sán- abo- o- le –ni- ẹ̀ta- din- lọgọ́rùn ti gba iwosan, ti ẹ̀ta-le-ni-okòó- le- lẹ̀ẹ́dẹ́gbẹ́ẹ̀rinlá si ti jẹpe oluwa ni ipinlẹ mẹrindin-logoji ati olu-ilu.


Bíbọ̀wọ̀ fún àwọn aṣíwájú nínú òṣèlú ń ṣe Ìpínlẹ̀ Eko lóore -Aṣofin Ọbasa

Oludari Ile gbimọ Aṣofin Ipinlẹ Eko, Aṣofin Mudashiru Ajayi Ọbasa ti sọ pe bibọwọ fun awọn aṣiwaju ninu oṣelu ni Ipinlẹ Eko ti jẹ ki idagbasoke to ni itumọ farahan ni gbogbo ẹkun ipinlẹ yii. Aṣofin Ọbasa sọrọ yii nigba ti o n fesi si awọn asọye nibi ayẹyẹ ajọdun ọdun tuntun awọn ẹlẹsin isilaamu lagbaaye, iyẹn Hijira, ti ọdun yii (1443 A.H). Nigba ti o n waasu lori akori ti wọn pe ni “Ipa Awọn Ọdọ Ninu Idagbasoke Ọrọ-aje Awujọ ati Eto Oselu lode oni” ọkan lara awọn Aafa pataki to sọrọ nibi ayẹyẹ naa, Sheikh Muhyideen Bello, ti o jẹ Imaamu agba ijọ Ansar ud Deen ti orilẹ ede Naijiria, sọ pe ipenija gboogi to n koju awọn ọdọ ninu ọrọ oṣelu ni awọn awọn agba oloṣelu ti wọn kọ lati fi ipo silẹ fun awọn ọdọ. O ni: “Ẹyin tẹ ẹ wa lori aleefa bayii, ẹ wuwaa ‘re nitori ẹyin ni awọn ọdọ n wo ṣawokọṣe. Eleyii ti ojukokoro ati iwa ajẹbanu ti di baraku fun yin, ẹ jọwọ ẹ jawọ ninu eyi, kẹ ẹ tun iwa yin ṣe. Gbajugbaja Aafa naa ṣalaye pe Anabi Mohammed (S.A.W) nigba aye rẹ gba awọn aṣiwaju ni iyanju bi a ṣe n fun olukuluku ni ẹtọ tirẹ, pe ki wọn gbiyanju lati fun awọn ọdọ ni ẹtọ wọn.


O ni: “Ẹyin tẹ ẹ wa lori aleefa bayii, ẹ wuwaa ‘re nitori ẹyin ni awọn ọdọ n wo ṣawokọṣe. Eleyii ti ojukokoro ati iwa ajẹbanu ti di baraku fun yin, ẹ jọwọ ẹ jawọ ninu eyi, kẹ ẹ tun iwa yin ṣe. Gbajugbaja Aafa naa ṣalaye pe Anabi Mohammed (S.A.W) nigba aye rẹ gba awọn aṣiwaju ni iyanju bi a ṣe n fun olukuluku ni ẹtọ tirẹ, pe ki wọn gbiyanju lati fun awọn ọdọ ni ẹtọ wọn. O ni: “Ọpọ ninu yin ti ẹ ti wa ninu ipo oṣelu lọpọ ọdun sẹyin, ẹ faaye silẹ fun awọn ọdọ, eyi ti ìṣẹ́ n ba ọpọ wọn finra.” Nigba ti oun naa n ṣe iwaasu tirẹ, Imaamu agba fun Mọṣalaaṣi nla Ile-iṣẹ iṣakoso ijọba Ipinlẹ Eko, Dokita Sa’eid Ahmad bẹnu atẹ lu ọwọ yẹpẹrẹ ti awọn obi fi n mu awọn ọmọ lode oni lorilẹ-ede yii, eleyii ti ọpọ ti ri awọn iwa buruku gẹgẹ bi eyi to dara lode iwoyi. Aafa agba naa, ti o tun jẹ dokita agba ninu iṣẹ́ abẹ, fi kun ọrọ rẹ pe: “Ohun to n ṣẹlẹ bayii ni, iwa itako si ohun to tọ latari iwa ibajẹ to gbalẹ bi olu ọran” O wa rọ awọn ọdọ naa pe lai fi tọrọ pe wọn n ṣe ijọba daadaa tabi wọn ko ṣe daradara, ki awọn ọdọ maa sapa wọn lati maa ṣe ohun to tọ ni tiwọn. Nigba ti o n fesi si awọn iwaasu yii, Oludari Ile Igbimọ Aṣofin Ipinlẹ Eko, Aṣofin Ọbasa sọ pe Ile Igbimọ Aṣofin naa ti ṣofin loriṣiriiṣi lati fi mojuto awọn ipenija ti awọn ọdọ n doju kọ.


O ni: “Ọpọ ninu yin ti ẹ ti wa ninu ipo oṣelu lọpọ ọdun sẹyin, ẹ faaye silẹ fun awọn ọdọ, eyi ti ìṣẹ́ n ba ọpọ wọn finra.” Nigba ti oun naa n ṣe iwaasu tirẹ, Imaamu agba fun Mọṣalaaṣi nla Ile-iṣẹ iṣakoso ijọba Ipinlẹ Eko, Dokita Sa’eid Ahmad bẹnu atẹ lu ọwọ yẹpẹrẹ ti awọn obi fi n mu awọn ọmọ lode oni lorilẹ-ede yii, eleyii ti ọpọ ti ri awọn iwa buruku gẹgẹ bi eyi to dara lode iwoyi. Aafa agba naa, ti o tun jẹ dokita agba ninu iṣẹ́ abẹ, fi kun ọrọ rẹ pe: “Ohun to n ṣẹlẹ bayii ni, iwa itako si ohun to tọ latari iwa ibajẹ to gbalẹ bi olu ọran” O wa rọ awọn ọdọ naa pe lai fi tọrọ pe wọn n ṣe ijọba daadaa tabi wọn ko ṣe daradara, ki awọn ọdọ maa sapa wọn lati maa ṣe ohun to tọ ni tiwọn. Nigba ti o n fesi si awọn iwaasu yii, Oludari Ile Igbimọ Aṣofin Ipinlẹ Eko, Aṣofin Ọbasa sọ pe Ile Igbimọ Aṣofin naa ti ṣofin loriṣiriiṣi lati fi mojuto awọn ipenija ti awọn ọdọ n doju kọ. Lara eyi ti o ti mẹnu ba, Eto Idawo fun Ipese Iṣẹ (Empolyment Trust Fund) fun awọn ọdọ ti wọn ba fẹ da duro; Ẹṣọ Aabo Abẹle (State Safety Corps); Ajọ Aṣakoso Lilọ-bibọ Ọkọ oju-popo (LASTMA) ati awọn miiran bẹẹ. Agbẹnusọ Ile Igbimọ Aṣofin naa, ti oun naa ti n lo bii saa karun-un ninu Ile naa sọ pe: “Jijẹ aṣoju awujọ eniyan ni Ile aṣofin fun ọpọ ọdun ki i ṣe iṣẹ kekere. Iṣẹ aṣofin ni eto ati awọn igbesẹ kan. niwọn ti awọn ara ẹkun idibo rẹ ba ti ni igbagbọ ninu rẹ, wọn le gba ki o maa ṣoju fun wọn.” Nipa ti bibọwọ fun awọn agba oloṣelu fun iṣakoso, Aṣofin Ọbasa woye pe, “Bi a ba fi Ipinlẹ Eko we awọn ipinlẹ yooku, ohun kan to yatọ ni pe iṣe deedee wa ninu iṣakoso ti wa, eleyii to n ṣe wa lanfaani.


Lara eyi ti o ti mẹnu ba, Eto Idawo fun Ipese Iṣẹ (Empolyment Trust Fund) fun awọn ọdọ ti wọn ba fẹ da duro; Ẹṣọ Aabo Abẹle (State Safety Corps); Ajọ Aṣakoso Lilọ-bibọ Ọkọ oju-popo (LASTMA) ati awọn miiran bẹẹ. Agbẹnusọ Ile Igbimọ Aṣofin naa, ti oun naa ti n lo bii saa karun-un ninu Ile naa sọ pe: “Jijẹ aṣoju awujọ eniyan ni Ile aṣofin fun ọpọ ọdun ki i ṣe iṣẹ kekere. Iṣẹ aṣofin ni eto ati awọn igbesẹ kan. niwọn ti awọn ara ẹkun idibo rẹ ba ti ni igbagbọ ninu rẹ, wọn le gba ki o maa ṣoju fun wọn.” Nipa ti bibọwọ fun awọn agba oloṣelu fun iṣakoso, Aṣofin Ọbasa woye pe, “Bi a ba fi Ipinlẹ Eko we awọn ipinlẹ yooku, ohun kan to yatọ ni pe iṣe deedee wa ninu iṣakoso ti wa, eleyii to n ṣe wa lanfaani. Bi a ba wo awọn ipinlẹ yooku, wọn ko ti i ni iṣakoso to yanranti. Eyi si ni a fi n tẹle imọran awọn agba ni Ipinlẹ Eko” Alaga Igbimọ Tẹẹkoto fun Agbatẹru ọdun Hijira yii ninu Ile Igbimọ Aṣofin naa, Aṣofin Moshood Ọshun ṣalaye ohun to ṣokunfa akori Hijira tọdun yii, pe bi awọn ọdọ ṣe n pọ si niye ni orilẹ-ede yii ati pe o yẹ ki ijọba le fọwọsowọpọ pẹlu wọn. Aṣofin Ọshun to n ṣoju ẹkun Idibo Mainland keji ninu Ile Igbimọ Aṣofin Ipinlẹ Eko sọ pe, bi awọn ọdọ ṣe n fẹhonu han kaakiri bayii, o ṣe pataki ki wọn darapọ mọ iṣakoso ilu.


Bi a ba wo awọn ipinlẹ yooku, wọn ko ti i ni iṣakoso to yanranti. Eyi si ni a fi n tẹle imọran awọn agba ni Ipinlẹ Eko” Alaga Igbimọ Tẹẹkoto fun Agbatẹru ọdun Hijira yii ninu Ile Igbimọ Aṣofin naa, Aṣofin Moshood Ọshun ṣalaye ohun to ṣokunfa akori Hijira tọdun yii, pe bi awọn ọdọ ṣe n pọ si niye ni orilẹ-ede yii ati pe o yẹ ki ijọba le fọwọsowọpọ pẹlu wọn. Aṣofin Ọshun to n ṣoju ẹkun Idibo Mainland keji ninu Ile Igbimọ Aṣofin Ipinlẹ Eko sọ pe, bi awọn ọdọ ṣe n fẹhonu han kaakiri bayii, o ṣe pataki ki wọn darapọ mọ iṣakoso ilu. O wa ṣalaye pe Ile Igbimọ Aṣofin naa n fi ọrọ awọn ọdọ ṣe ninu gbogbo ojuṣe wọn gẹgẹ bi Oludari ile ṣe mẹnu ba a ṣaaju.


O wa ṣalaye pe Ile Igbimọ Aṣofin naa n fi ọrọ awọn ọdọ ṣe ninu gbogbo ojuṣe wọn gẹgẹ bi Oludari ile ṣe mẹnu ba a ṣaaju.


Ààrẹ Bùhárí gúnlẹ̀ sí Addis Ababa fún ìfilọ́lẹ̀ Prime Mínisità

Ààrẹ Mùhámmádù Bùhárí gúnlẹ̀ sí orílẹ̀-èdè Addis Ababa, olú-ìlú Ètíópíà, ní ọjọ́ àìkú, fún ìfilọ́lẹ̀ Prime Mínisità Abiy Ahmed fún ọdún márùn ún mìíràn ní ọ́fíísì. Ọkọ ofurufuu aarẹ, Nigerian Air Force 001, gunlẹ si ibudo awọn eniyan pataki tuntun ti Papa ọkọ ofurufu agbaye ni agogo mẹfa owurọ. Ajọ aabo orilẹ-ede Etiopia gbe gbogbo ọla fun aarẹ bi o ṣe n gunlẹ si ọwọ prime Minisita Ahmed. Lẹhin ayewo awọn oluṣọ ọla, Prime Minisita mu aarẹ Naijiria wọ inu ọkọ ayọkẹlẹ SUV ti o ti n duro,ti o si gbẹ taara lọ si ọgba ajọṣepọ ti o gbooro tuntun fun ounjẹ ale aladajẹ pẹlu aarẹ Etiopia, Sahle wa -Work Zewde, ati aarẹ orilẹ-ede Senegal, Macky Sall. Aarẹ Buhari ni yoo sọrọ nibi ifilọlẹ naa ni Addis Ababa, ni historic Meskel Square, ni ọjọ Aiku. Aarẹ Buhari yoo darapọ mọ awọn olori adulawọ yooku, ti yoo wa nijoko nibi ifilọlẹ naa, pẹlu aarẹ Djibouti, Kenya, South Sudan, Senegal, Somalia, Uganda ati Prime Minister ti Democratic Republic of Congo.


Orílẹ̀ -èdè Japan ṣèlérí Àtílẹ́yìn fún àjọ tó ń rísí ìwà ìbàjẹ́ láti gbógun tìwà ìbàjẹ́

Ìjọba Japan ti ṣe àdéhùn láti ṣe àtìlẹyìn fùn àjọ tó ń tako ìwà ìbàjẹ́ ní orílẹ̀ -èdè Nàìjíríà, EFCC,láti gbógun ti ìwà ìbàjẹ́ . Aṣoju Alailẹgbẹ ati Alamọdaju fun orilẹ -ede Japan si Naijiria, Matsunaga Kazuyoshi, ṣe adehun naa lakoko to n ṣe abẹwo si Alaga Alase EFCC, Abdulrasheed Bawa ni Abuja, olu -ilu Naijiria. Aṣoju, ti o fi idunnu ẹ han si iṣẹ takuntakun ti EFCC n ṣe, ṣe akiyesi pe awọn akitiyan Igbimọ naa ni o ṣe iranlọwọ fun ọmọ orilẹ-ede Japan kan ti wọn lu ni jibiti lati bọsipọ ati lati tun gba ọ́rin-din-lẹwá lelọ́ọ̀dúnrún Yen rẹ pada ni Japan, ni kutukutu ọdun yii, eyi ti o jẹ“ọran akọkọ ni orilẹ ede Japan ti wọn da owo olujiya pada fun ẹni to nii ”


Ìdáàbòbò Àwọn amáyédẹrùn Pàtàkì ṣe pàtàkì fún Ààbò lórí ìmọ̀ ayélujára -–Mínísítà

Mínísítà fún ètò Ìbáraẹnisọ̀rọ̀ àti ọrọ̀ Ajé orí ayélujára , Ọ̀jọ̀gbọ́n Isa Pantami sọ pé, àyàfi tí wọ́n bá gbé àwọn ìgbésẹ̀ àdáṣe láti dáábòbò àwọn amáyédẹrùn pàtàkì àti àwọn ohun -ìní Nàìjíríà,tí kò bá jẹ́ bẹ́ẹ̀,èyí le fa àwọn ìkọlù orí ayélujára tó burú jàì. Dokita Pantami ṣalaye eyi ni Apejọ kan ti awọn alabaṣepọ lori Idaabobo Awọn amayedẹrun Pataki ti ile iṣẹ Aabo ati idaabobo ara ilu (NSCDC) ṣagbekalẹ rẹ,ti akọle rẹ jẹ, ‘ajọṣepọ: igbesẹ to tọ si Awọn Ohun -ini Pataki Ti o munadoko ati Idaabobo Amayedẹrun,’ ni ilu Abuja. O sọ pe,ile- iṣẹ rẹ n ṣiṣẹ lori aṣẹ lati pese aabo to peye fun awọn amayedẹrun ni orilẹ -ede. O gbero fun itaniji awọn ara ilu ati ọna iṣatunṣe lati kan awọn ara ilu nipa lori didaabobo awọn ohun-ini orilẹ-ede laarin ara wọn.


Nàìjíríà  kí  orílẹ̀- èdè China kú oríire  ayẹyẹ ọdún kejì –lé-  làádọ́rin

Ààrẹ Mùhámmádù Bùhárí ti fi ìdùnnú rẹ̀ hàn sí Ààrẹ Xi Jinping, fún ìrántí àseyẹ ọdún kejì – lé – láàdọ́rin Orílẹ̀ -èdè China, èyí tí ó wáyé ní ọjọ́ kínní, Oṣù Kẹwàá, Ọdún 2021. Aarẹ yin fun ibaṣepọ to danmọran aadọta ọdun laarin Naijiria ati China,ti o ti ṣe awọn orilẹ -ede mejeeji laanfani to pọ ribiribi. O gba ladura pe, ajọṣepọ to dan mọran aarin wọn ko tunbọ maa gbooro si.


Ìgbìmọ̀  àwọn mínísítà  Nàìjíríà buwọ́lù iye owó tó tó  bílíọ́nù méjì Náírà fún àwọn àdéhùn ní ilé -ẹ̀kọ́ gíga fáfitì Nnamdi Azikiwe

Ìgbìmọ̀ Aláse ìjọba àpapọ̀ ti fọwọ́sí iye owó tó tó bílíọ́nù méjì Náírà fún àwọn àdéhùn márùn ún ní Ilé -ẹkọ́ gíga fáfítì Nnamdi Azikiwe, Awka, Ìpínlẹ̀ Anambra. Ibuwọlu naa waye nibi ipade minisita ni Ọjọbọ, ti igbakeji aarẹ Yemi Osinbajo ṣe alaga rẹ. Minisita fun Alaye ati Aṣa, Alhaji Lai Mohammed, ti o ṣe alaye fun awọn oniroyin lẹhin ipade naa, sọ pe ibuwọlu naa waye lẹyin atẹle akọsilẹ ti Minisita ti Ipinlẹ fun Ẹkọ, Chukwuemeka Nwajiuba gbekalẹ nibi ipade naa. O sọ pe, Ile -ẹkọ giga Nnamdi Azikiwe gbe awọn adehun yii sita laarin ọdun 2007 ati 2015, ṣugbọn ko le ṣe wọn nitori aini owo -ifilọlẹ. O sọ pe awọn adehun marun un yii jẹ kikọ ile ayagbe awọn ọmọ ile -iwe, ẹda D, ni Awka, eyiti o to ọgọfa miliọnu ; kikọ ile ayagbe awọn ọmọ ile -iwe, ẹda A, ni Nnewi, fun eyiti wọn pese afikun miliọnu mẹẹdogun – din – nirinwo Naira; ati kikọ ile ayalegbe, ẹda A,ni Awka, fun eyi ti wọn pese miliọnu mẹrin – le –lọgọrun Naira fun. Mohammed sọ pe, kikọ ile fun Imọ-iṣe ti Ara ati imọ-jinlẹ naa tun pẹlu, ni apapọ owo to to biliọnu kan ati diẹ, ni eyi ti o kun owo adehun naa,ti o si mu kuro ni eétàdínlógún- din – lẹgbẹ́rún miliọnu Naira si bilịọnu meji Naira ati diẹ ati kikọ pari papa ifẹsẹ-wọnsẹ alabọọde fun alagbaṣe miiran, eyiti o jẹ afikun apápọ owo to to miliọnu mẹ̀wá- din- ni- okòó-le-ni-ẹ̀ẹ́dẹ́gbẹ́ta Naira.


Ìgbìmọ̀ ìjọba àpapọ̀ fọwọ́sí ìsinmi fáwọn ọkùnrin lẹ́nu isẹ́ láti tọ́jú ọmọ wọn

Igbimọ ijọba apapọ ti fọwọsi isinmi lẹnu isẹ́ fun awọn ọkunrin to jẹ osisẹ ni ilé -isẹ́ ijọba apapọ lasiko ti iyawo wọn ba bímọ. Bakan naa ni igbimọ ọhun tun fọwọsi ipade lati ori ẹrọ ayelujara ati eto atunse eto ofin to rọ mọ awọn osisẹ ijọba apapọ nipa eto igbega lẹnu isẹ́ nipa lilo bi awọn osisẹ se n se déédé lẹ́nu isẹ́. Igbimọ ijọba apapọ fọwọsi eyi lasiko ipade ti wọn se ni ile aarẹ, ni eyi ti igbakeji aarẹ orilẹ ede Naijiria, ọjọgbọn emi Osinbajo dari rẹ. Adari awọn osisẹ ijọba apapọ lorilẹ ede Naijiria, iyaafin Folashade Yemi-Esan lo sọrọ yii pẹlu awọn akọroyin ile aarẹ lẹyin ipade igbimọijọba apapọ ti wọn se. O tẹsiwaju pe eto isinmi fun awọn ọkunrin to jẹ osisẹ ijọba apapọ lasiko ti iyawo wọn ba bimọ jẹ ohun ti ẹgbẹ awọn osisẹ nifẹẹ si. “Isinmi ọjọ mẹrinla ti wọn fọwọsi fun awọn ọkunrin lasiko ti iyawo wọn ba bimọ tuntun tabi ti wọn ba gba ọmọ lati ilé awọn ọmọ ti ko lóbìí, ti awọn ọmọ naa ko tii ju osu mẹrin lọ, yoo fun àwọn ọkunrin ni anfaani lati lee ni ibasepọ pẹlu awọn ọmọ wọn.“ “ Eleyii yii se pataki lati lee jẹ ki awọn ọ̀dọ́ ati ọmọde ni ibasepọ pẹlu baba wọn , gẹgẹ bi wọn se ni ibasepọ ati ìfẹ́ pẹlu ìyá wọn.”


Ẹ kéde àwọn adigunjalè ní ọ̀daràn

Adari ile igbimọ asofin ilu Abuja, Ahmad Lawan, naa wa gbosuba fun ile -isẹ ologun fun gudu-gudu meje , yaya mẹfa ti wọn n se lati pese eto aabo lorilẹ ede Naijiria.


Seyi Makinde gbé ọ̀ọ́dúnrún un biliọnu din Mẹfa (N294B) àbá ètò ìsúná ọdún 2022 síwájú ilé ìgbìmọ̀ asojú ìpínlẹ̀ Ọ̀yọ́

Gomina ipinle Ọyọ, onimọ ẹrọ, Seyi Makinde ti gbe ọ̀ọ́dúnrún un biliọnu din Mẹfa (N294B) ti i se aba eto isuna ọdun 2022 ti o pe orukọ rẹ ni, “ETO ISUNA IDAGBASOKE OHUN ANFAANI TO PỌ YANTURU” ka iwaju Ile igbimọ asofin ipinlẹ Ọyọ. Eto ọhun lo waye ni gbọngan Ile igbimọ asofin ipinlẹ Ọyọ. eleyi to kalẹ si Ile isẹ ijọba to wa ni agbegbe Agodi ni ilu Ibadan ti i se olu ilu ipinlẹ Ọyọ., ni ẹkun gusu iwọ oorun orilẹ ede Naijiria. Gomina Makinde nigba ti o n se atupale aba eto isuna ọhun niwaju ọmọ ile igbimo asofin ipinlẹ Ọyọ, salaye pe, yatọ si owo ti yoo maa wole, awọn ọna miran tun ni ijoba ti n ireti lati pa owo to to Bilioni Mọkandinligọrin (N79 Bilion) wole (IGR) lati gbọ bukata eto isuna ọdun to n bọ ọhun. Lafikun, nigba ti o n sọrọ lori awọn ibi ti ijọba yoo nawọ si ni gomina salaye pe Biliọnu Merindinlaadosan Naira (N166B) ni ijọba ipinlẹ Ọyọ. yoo naa lori ise akanse ti o se pataki (Capital Expenditure), nigba ti ijọba yoo naa Bilionu Mejidinlaadoje Naira (N128B) lori owona a-tigba-degba (Recurrent Expenditure).


Gomina Makinde nigba ti o n se atupale aba eto isuna ọhun niwaju ọmọ ile igbimo asofin ipinlẹ Ọyọ, salaye pe, yatọ si owo ti yoo maa wole, awọn ọna miran tun ni ijoba ti n ireti lati pa owo to to Bilioni Mọkandinligọrin (N79 Bilion) wole (IGR) lati gbọ bukata eto isuna ọdun to n bọ ọhun. Lafikun, nigba ti o n sọrọ lori awọn ibi ti ijọba yoo nawọ si ni gomina salaye pe Biliọnu Merindinlaadosan Naira (N166B) ni ijọba ipinlẹ Ọyọ. yoo naa lori ise akanse ti o se pataki (Capital Expenditure), nigba ti ijọba yoo naa Bilionu Mejidinlaadoje Naira (N128B) lori owona a-tigba-degba (Recurrent Expenditure). Saaju ,nigba ti o n se atupalẹ eto isuna ọdun to n bọ ni gomina ti jẹ ki o di mimọ fun awọn ọmọ ile igbimọ asofin ati gbogbo awọn to peju wi pe, ijọba ti se amulo ida ọgọta ninu ida ọgọrun eto isuna ọdun 2021 ti o n pari yii, ninu eyi ti ijọba ni ireti pe oun yoo se aseyọri eto isuna naa niwọn osu mẹta to ku ki ọdun yii yoo fi pari. Nigba ti o n fesi, Adari Ile igbimọ asofin ipinlẹ Ọyọ., Debọ Ogundoyin lu gomina lọgọ ẹnu fun bi o se tete gbe aba eto isuna ọdun to n bọ ka iwaju Ile igbimọ asofin ninu osu kẹsan an ọdun, nigba ti o salaye pe, eleyi yoo fun ọmọ ile igbimọ asofin ni anfaani lati se agbeyẹwo eto isuna naa, ti awọn yoo fi le se itọpinpin lati ri daju pe eto isuna ọdun 2022 lọ bi ijọba se daba re. O wa fi asiko ọhun seleri pe omo ile igbimo asofinipinlẹ Ọyọ.


Saaju ,nigba ti o n se atupalẹ eto isuna ọdun to n bọ ni gomina ti jẹ ki o di mimọ fun awọn ọmọ ile igbimọ asofin ati gbogbo awọn to peju wi pe, ijọba ti se amulo ida ọgọta ninu ida ọgọrun eto isuna ọdun 2021 ti o n pari yii, ninu eyi ti ijọba ni ireti pe oun yoo se aseyọri eto isuna naa niwọn osu mẹta to ku ki ọdun yii yoo fi pari. Nigba ti o n fesi, Adari Ile igbimọ asofin ipinlẹ Ọyọ., Debọ Ogundoyin lu gomina lọgọ ẹnu fun bi o se tete gbe aba eto isuna ọdun to n bọ ka iwaju Ile igbimọ asofin ninu osu kẹsan an ọdun, nigba ti o salaye pe, eleyi yoo fun ọmọ ile igbimọ asofin ni anfaani lati se agbeyẹwo eto isuna naa, ti awọn yoo fi le se itọpinpin lati ri daju pe eto isuna ọdun 2022 lọ bi ijọba se daba re. O wa fi asiko ọhun seleri pe omo ile igbimo asofinipinlẹ Ọyọ. yoo fọwọsowọpọ pẹlu gomina lati ri daju pe ijọba se aseyọri to laamilaaka ninu isuna ọdun to n bọ.


yoo fọwọsowọpọ pẹlu gomina lati ri daju pe ijọba se aseyọri to laamilaaka ninu isuna ọdun to n bọ.


Mo yẹ fún ipò alága ẹgbẹ́ òsèlú APC

Ẹni ti o ti fi igba kan jẹ gomina ipinlẹ Borno fun igba meji ,Ali Modu naa ti darapọ̀ mọ́ awọn to n díje fún ipò alága ninu ẹgbẹ́ oselu ,All-Progressives Congress (APC). Asofin Sheriff ti o fi ara rẹ han,lasiko to n ba awọn akọroyin sọrọ niluu Abuja gẹgẹ bi ọkan lara oludije fun ipo alaga ninu ẹgbẹ oselu ,All-Progressives Congress (APC) sọ pe ki ẹgbẹ oselu APC leewa lori ijọba fun ogoji ọdun , wọn nilo akọni eniyan ati ẹni ti ọpọlọ orih rẹ pé. Asofin Sheriff ni iru eniyan bii tohun lo yẹ ni ipo alaga ninu ẹgbẹ oselu APC., bi aarẹ Buhari se n pari ijọba rẹ. lara awọn to n dije fun ipo alaga ẹgbẹ oselu APC ni Abdul Aziz Yari (gomina tẹlẹri fun ipinlẹ Zamfara ), Kashim Shettima (gomina tẹlẹri fun ipinlẹ Borno ), Tanko Al-Makura (gomina tẹlẹri fun ipinlẹ Nasarawa ), George Akume( gomina tẹlẹri fun ipinlẹ Benue ), ati Danjuma Goje (gomina tẹlẹri fun ipinlẹ Gombe ).


Ẹ jẹ́ kí ìsọ̀kan Nàíjíríà jẹ wá lógún, tí Nàíjíríà bá pín, gbogbo wa la ó pàdánù

Igbakeji aarẹ orilẹ ede Naijiria, ọjọgbọn Yemi Osinbajo ti gbosuba fun awọn akọroyin orilẹ ede Naijiria fun gudu-gudu meje , yaya mẹfa ti wọn n se lati lee jẹ” alabojuto eto aabo fun awọn ara ilu“. Ọjọgbọn Osinbajo sọrọ yii lasiko ti o gba ẹgbẹ awọn akọroyin ( Nigerian Union of Journalists ,NUJ), ti aarẹ ẹgbẹ naa , Chris Isiguzo dari rẹ , lalejo lọjọ Aje ,nile aarẹ to wa niluu Abuja. Igbakeji aarẹ wá rán awọn akọroyin leti pe “Gbogbo wa, ni a ni orilẹ ede Naijiria , yala , o jẹ́ akọroyin, oloselu tabi ẹlẹsin kan tabi ekeji , orilẹ ede Naijiria, jẹ ti gbogbo wa , a si gbọdọ sa ipa wa lati ri i pe orilẹ ede Naijiria wa ni alaafia , ki o si jẹ ọ̀kan.” Aarẹ ẹgbẹ awọn akọroyin lorilẹ ede Naijiria, Chris Isiguzo naa wa gbosuba fun gudu-gudu meje ,yaya mẹfa ti ijọba aarẹ Buhari n ṣe , paapaa julọ nipa pipese isẹ lọpọ janturu fun awọn ọdọ lorilẹ ede Naijiria. Isiguzo tun tẹsiwaju pe ẹgbẹ awọn akọroyin koro ojú si awọn iroyin ẹlẹ́jẹ̀ ti awọn kan maa n gbe jade , nitori naa ,ijọba rẹ yoo sa gbogbo ipa lati ri i pe wọn gbogun ti irú iwa ibajẹ bẹẹ. Owó ìrànwọ́ TAarẹ ẹgbẹ awọn akọroyin wa rọ ijọba lati ran awọn ile-isẹ akọroyin lọwọ nipa fifun wọn ni owo iranwọ , o ni pupọ ninu ile-isẹ iroyin lo n koju ipenija bayii, ti eyi si ti jẹ ki wọn da osisẹ wọn silẹ, ti awọn miran si tun ti din iye owó ti wọn n san fun awọn osisẹ wọn kù.


A  ó gbógun ti ìpèníjà  tó ń dojúkọ ètò ààbò

Igbimọ awọn gomina to wa ni aarin gbungbun orilẹ ede Naijiria yoo se ipade laipẹ lati jiroro nipa ipenija to n dojukọ ipinlẹ wọn lori eto aabo Gẹgẹ bi alaga igbimọ ọhun, ti o tun jẹ gomina ipinlẹ Plateau, Simon Lalong, se sọ pe ipade naa ni wọn yoo ti maa jiroro lori ipenija to n dojukọ ẹkun wọn paapaa julọ nipa iwa ijinigbe, ọdaran ati bẹẹbẹẹ lọ. Saaju eyi ni gomina ipinlẹ Kaduna, Nasiru El-Rufai , ti se ipade pajawiri pẹlu nipa ipenija to n dojukọ eto aabo ni ẹkun wọn. Ninu ọrọ rẹ, alaga awọn ọba ni ẹkun Ariwa , Sultan ti ipinlẹ Sokoto, Sa’ad Abubakar ti bi ọpọ awọn eniyan se wa si ipade yi idaniloju pe gbogbo awọn gomina ti setan lti gbogun ti ipenija ati isoro to n dojukọ ẹkun wọn.


Gomina Ganduje yan Emir tuntun fún agbègbè Gaya ní Ipínlẹ̀ Kano

Gomina Ipinlẹ Kano, Abdullahi Umar Ganduje ti yan Alhaji Aliyu Ibrahim Gaya gẹ́gẹ́ bí Ọba tuntun fún agbègbè Gaya ni ìpínlẹ̀ Kano. Akọwe Gomina fun Ipinlẹ Kano, Alhaji Usman Alhaji lo soju gomina ipinlẹ kano , lati kede yiyan ọba naa ti o waye ni kutukutu owurọ ọjọ Aiku ni Ante Chamber, ile Gomina Kano. Eto naa tẹle ilana awọn afọbajẹ marun un lẹyin igba ti wọn fi awọn mẹta ti wọn n du ipo naa kalẹ, Gomina si yan Aliyu Ibrahim Gaya gẹgẹ bi Ọba tuntun. Ti Ọba tuntun Ibrahim Gaya si gun ori oye baba rẹ, to ku lasiko ti o pe ọmọ ọdun ọ̀kanlelàádọ́rùn Damola ati Kehinde


Aarẹ Buhari kúrò ní Orílẹ̀-èdè Amẹrika padà sí Orílẹ̀-èdè Nàìjíríà

Aarẹ Orílẹ̀-èdè Nàìjíríà, Muhammadu Buhari ti padà sí orílẹ̀-èdè Nàìjíríà sí pápá ọkọ̀ òfurufú Nnamdi Azikiwe tó wà ní Ìpínlẹ̀ Abuja, lẹ́yìn tó lo ọjọ́ méje ní New York, Orílẹ̀-èdè Amẹrika. Lara awọn to wa pade aarẹ ni, adari awọn osisẹ ile aarẹ, Ọjọgbọn Ibrahim Gambari ati Minisita fun ilu Abuja FCT, Mohammed Bello ati adari ile-ise ọlọpa ni Orilẹ-ede Naijiria,Usman Baba ati awọn adari ile-isẹ agbofinro miran. Lákòókò ti aarẹ wa ni New York, aarẹ Buhari kopa ninu apejọ ipade apero ajọ agbaye ni eyi ti o jẹ ikẹrindinlogọrin rẹ, nibi ti awọn adari orilẹ ede agbaye ti pejọ lati segbeyẹwo ipenija to n dojukọ wọn. Aarẹ Buhari fi da awọn ti wọn jọ se ipade loju pe Orilẹ-ede Naijiria n bori ogun to lodi si idunkooko mọni ati iwa ibajẹ. Aarẹ Buhari tun tẹsiwaju pe orilẹ-ede Naijiria tun n sa ipa rẹ lati ri pe gbogbo awọn ọmọ orilẹ-ede Naijiria ni wọn gba abẹrẹ ajẹsara corona ati lati ri pe wọn san gbogbo gbese wọn.


Covid-19: Àwọn ènìyàn mèje -dín- ní -okòó-lé-ní-ẹ̀ẹ́dẹ́gbẹ́ta míràn tún ti ní ààrùn covid

Ní ọjọ́ kọkànlé-lógún oṣù kẹsàn án,ọdún 2021, ènìyàn mẹ́tàlá –lé –lẹ́ẹ̀dẹ́gbẹ̀ta míràn ló tún ti kó ààrùn covid, tí ènìyàn mẹ́ta sì jọ́lọ́run nípè ní orílẹ̀-èdè Nàìjíríà,gẹ́gẹ́ bíi ilé iṣẹ́ tó ń mójútó àjàkálẹ̀ ààrùn ní Nàìjíríà (NCDC) ) ṣe sọ ní wẹ́ẹ́bù rẹ̀. Lọwọlọwọ bayii, eniyan ẹgbẹ́ẹ́ẹdógún le ni ọ̀kẹ́ mẹ̀wá o din ni ẹ̀rin din ni ọgọ́rùn lo ti ni aarun naa, Eniyan ẹgbẹ́rún- le –ni- ọ̀kẹ́ -mẹ̀sán- abo- o- le –ni- ọ́rin-din-lẹwá -lelọ́ọ̀dúnrún ti gba iwosan ti ẹ̀rin-din-ni-ojì din ni ẹ̀ẹ́dẹ́gbẹ́ẹ̀rinlá eniyan si ti jẹpẹ oluwa ni ipinlẹ mẹrindin-logoji ati olu-ilu. Awọn eniyan mèje din ni okòó-le-ni-ẹ̀ẹ́dẹ́gbẹ́ta yii jẹyọ ni awọn ipinlẹ mẹẹdogun –Lagos (èjì le ni àádọ́je) Olu-ilu (ọgọrin ),Rivers (aadọrin ),Kaduna (mẹtale-logoji), Ẹdo (ogoji ), Ondo (mejile-lọgbọn ), Delta (mẹtale-logun ),Akwa Ibom (mọkanle-logun), Kwara (mẹrindin-logun ),Gombe (mejila), Anambra (mẹsan an ),Benue (mẹsan an ), Kano (meje), Ọyọ (mẹfa ), Borno (mẹta ),Bayelsa (meji ), Katsina (meji) ,Ogun (meji), Jigawa (ẹyọkan).


Igbákejì ààrẹ Òsínbàjò ń darí àpèjọ pẹ̀lú ìgbìmọ̀ aláṣẹ àpapọ̀

Igbákejì ààrẹ Yẹmí Ọ̀ṣínbàjò ń darí àpèjọ pẹ̀lú ìgbìmọ̀ aláṣẹ àpapọ̀ lórí ayélujára ní ilé-ìlú . Osinbajo n ṣe alaga ipade naa nitori pe aarẹ Muhammadu Buhari wa ni New York, Orilẹ- ede Amẹrika, lati kopa ninu Apejọ 76th ti Apejọ Gbogbogbo Ajo Agbaye (UNGA76). Awọn minisita ti o wa ninu Yara Apejọ Arabinrin Akọkọ nigbati ipade naa bẹrẹ ni agogo mẹwa owurọ, akoko Naijiria ni: Alhaji Lai Mohammed, Alaye ati Aṣa; Zainab Ahmed, Isuna, Inawo ati Eto Orilẹ -ede; Osagie Ehanire, Ilera; Suleiman Adamu, Oro Omi ati Emeka Nwajiuba, Minisita fun Ẹko. Akowe fun Ijọba apapọ, Ọgbẹni Boss Mustapha; ọga agba fun awọn Oṣiṣẹ Aarẹ, Ọjọgbọn Ibrahim Gambari, Igbakeji ọga agba fun awọn Oṣiṣẹ Aarẹ, Ọfiisi Igbakeji Aarẹ, Ọgbẹni Ade Ipaye; ati Akowe Yẹ, Ile Ipinle, Umar Tijani naa wa nibi ipade naa. Alaye nigbamii. ..


A ó pèsè ìrànwọ́ fún àwọn akọ̀ròyìn àti àwọn olùgbọ́ won láti le ní ìgbésí ayé rere

Ní ọdún tó kọjá, àwọn yàrá ìròyìn àádọ́jọ kópa nínú ìpolongo Ọjọ́ àyájọ́ ìròyìn Àgbáyé, tí Àpèjọ Àwọn Olóòtú Àgbáyé àti ìjọ akọ̀ròyìn ti orílẹ̀-èdè Kánádà gbékalẹ̀. Ó jẹ́ ara akitiyan àgbáyé láti jẹ́ kí ará ìlú mọ rírì iṣẹ́ ìròyìn. Fun ọdun 2021, ipolongo yii yoo ṣafihan bi iroyin asiko ati asọye ṣe n jade lati awọn yara iroyin: iyipada oju -ọjọ. Ọjọ ayajọ iroyin Agbaye yoo ṣafihan diẹ ninu bi awọn akọroyin ṣe n sọroyin lori pajawiri oju -ọjọ, ṣafihan bi ikọroyin ṣe kan gbogbo awujọ ati idi ti o ṣe ṣe pataki. Ayajọ ọjọ iroyin Agbaye jẹ ipolongo agbaye lati ṣafihan atilẹyin fun awọn oniroyin ati awọn olugbo wọn, ti wọn n fi otitọ ati oye, jẹ ki igbe aye rọrun fun ọmọniyan. Ni Oṣu Kẹsan an Ọjọ kejidin-lọgbọn, Ọdun 2021, Ọjọ ayaajọ iroyin Agbaye yoo ṣe afihan pataki iṣẹ iroyin to munadoko lati pese alaye ododo nipa idaamu oju -ọjọ.


Ọjọ ayajọ iroyin Agbaye yoo ṣafihan diẹ ninu bi awọn akọroyin ṣe n sọroyin lori pajawiri oju -ọjọ, ṣafihan bi ikọroyin ṣe kan gbogbo awujọ ati idi ti o ṣe ṣe pataki. Ayajọ ọjọ iroyin Agbaye jẹ ipolongo agbaye lati ṣafihan atilẹyin fun awọn oniroyin ati awọn olugbo wọn, ti wọn n fi otitọ ati oye, jẹ ki igbe aye rọrun fun ọmọniyan. Ni Oṣu Kẹsan an Ọjọ kejidin-lọgbọn, Ọdun 2021, Ọjọ ayaajọ iroyin Agbaye yoo ṣe afihan pataki iṣẹ iroyin to munadoko lati pese alaye ododo nipa idaamu oju -ọjọ. Awọn oluṣeto ayajọ ọjọ iroyin Agbaye, Apejọ Awọn Olootu Agbaye (WEF) ati ijọ eto iroyin ti orilẹ-ede Kanada (CJF), ṣagbekalẹ eto naa lati da awọn ẹgbẹ akọroyin tuntun ọdunrun lati jẹ ki ara ilu mọ pe iroyin to jẹ ododo ati asọye ṣe pataki ti eniyan ba ni lati ṣe awọn alaye nipa ọjọ iwaju ile -aye wa. Awọn oniroyin Naijiria ati awọn yara iroyin yoo darapọ mọ ariyanjiyan agbaye lati ṣe iranti ọjọ yii.


Awọn oluṣeto ayajọ ọjọ iroyin Agbaye, Apejọ Awọn Olootu Agbaye (WEF) ati ijọ eto iroyin ti orilẹ-ede Kanada (CJF), ṣagbekalẹ eto naa lati da awọn ẹgbẹ akọroyin tuntun ọdunrun lati jẹ ki ara ilu mọ pe iroyin to jẹ ododo ati asọye ṣe pataki ti eniyan ba ni lati ṣe awọn alaye nipa ọjọ iwaju ile -aye wa. Awọn oniroyin Naijiria ati awọn yara iroyin yoo darapọ mọ ariyanjiyan agbaye lati ṣe iranti ọjọ yii.


UNGA: Ààrẹ Bùhárí gúnlẹ̀ sí orílẹ̀-èdè Amẹ́ríkà, New York

Ààre Mùhámmádù Bùhárí gúnlẹ̀ sí ìlú New York, láti kópa nínú ìpàdé keje ti Àpèjọ Gbogbogbò, ti Àjo Àgbáyé (UNGA 76). Aarẹ gunlẹ ni deede agogo mẹjọ aabọ owurọ. Aarẹ Buhari yoo ba UNGA 76 sọrọ, ni ọjọ ẹti, oṣu kẹsan ọjọ kẹrinle-logun. Apejọ Gbogbogbo Ajo Agbaye jẹ apejọ ọlọdọọdun ti awọn olori orilẹ-ede maan ṣe, nibiti wọn ti maa n jiroro lori awọn ọrọ to ṣe pataki nipa idagbasoke ọmọniyan.


Covid-19:Ènìyàn méjì -dín – làádọ́sàn án míràn tún ti ní ààrùn covid

Ní ọjọ́ kọkàndín-lógún, oṣù kẹsàn-án ọdún 2021,ènìyàn méjì-dín-láàdọ́sàn míràn tún ti ní ààrùn covid,tí ẹnìkan sì j’ọ́lọ́run nípè, gẹ́gẹ́ bí ilé-iṣẹ́ tó ń mójútó àjàkálẹ̀ ààrùn ní orílẹ̀-èdè (NCDC ). Lọwọlọwọ bayii,eniyan ẹgbàá- le- lọ̀kẹ́ mẹ̀wá – din – lèjì lo ti ko aarun ọhun,eniyan ẹgbẹ́rún- le- lọ̀kẹ́ mẹ̀sán abo – din ni- ẹ̀ta- din– loojì ti gba iwosan, ti eniyan mẹ́ẹdógún-din-ni-ọ́ta- din- lẹ̀ẹ́dẹ́gbẹ́ẹ̀rinlá si ti jẹpe oluwa ni ipinlẹ mẹrindin-logoji ati olu ilu. Awọn eniyan meji-din-laadọsan an ọhun wa lati ipinlẹ mọkanla – Lagos (marun-din-lọgọrin ),Abia (merin-din-lọgbọn ), Niger (ogun ) ,Olu-ilu (mẹedogun ),Benue (mẹjọ ),Ogun (mejọ ), Ọsun (meje ),Ẹdo (mẹta) Kaduna (meji ), Kano (meji ),Ondo (meji ).


A kò fìgbà kan túra śilẹ̀ rárá – Ológun

Olùdarí ikọ̀ ogun HADIN KAI, ajagun Christopher Musa, ti fi dá àwọn ọmọ Nàìjíríà lójú pé àwọn aláṣẹ ológun kò fìgbà kan túra sílẹ̀. Ajagun Musa fidi eyi mulẹ nitori, bi ọpọlọpọ awọn onijagidijagan ṣe tuba ni Ariwa Ila -oorun ati ibẹru bojo ti eyi ti da si ọkan ọpọlọpọ awọn ọmọ orilẹ -ede Naijiria. Alakoso ikọ naa ti o n sọrọ ni olu Ile -iṣẹ HADIN KAI lakoko ti o n ṣe ipade pẹlu ẹgbẹ Awọn oniroyin nibi irin -ajo kan ti o rin,o sọ pe, awọn oniroyin ti pese atilẹyin takuntakun pataki julọ lakoko yi,ti ologun si mọ riri rẹ. Ajagun Christopher tun ṣe akiyesi pe, botilẹ jẹ pe, igbogun t’awọn ọlọtẹ ni Ariwa Ila -oorun ti gba igba pipẹ, ti o si mu agbegbe naa fa sẹhin ninu idagbasoke.Ologun ko tura silẹ rara nipa ituba lọpọ yanturu to n ṣẹlẹ. O sọ pe ologun n ṣa gbogbo ipa rẹ nipa lilo ofin kariaye lati yanju ọrọ Boko Haram, paapaa julọ lasiko ti awọn apanilaya n tuba lọpọlọpọ. O tọka si pe, aabo ati iṣọkan orilẹ -ede Naijiria jẹ awọn logun pupọ, fun idi eyi, ologun yoo ṣa gbogbo ipa wọn lati rii daju pe olukaluku gbadajọ ododo ti o si tun wa rọ awọn oniroyin fun ifọwọsowọpọ wọn fun awọn alaye ti ara ilu ba nilo.